Ngamaan Sii - Chinland Today Media\nOctober 25, 2008 7:37 am·0 comments\nKan fehnak lamzin ah in dawntu le in khamtu thil pawl kha hlon in,\nin ttawn hremtu kan sualnak thilrit cu tlansan tahrat in\nkan hmai ih a ummi tlaan zuamnak ah taimak in tlan uhsi! – Hebru 12:1\n– Hebru 10-13\n– Thufim 10:1-11\nNgamaan “sii” timi na thei dah maw? Ngamaan ih keu lonak ding sii a si lo. A taktak ahcun tonic inmobility timi ramsa pawl caang thei loin an um caan te, a sim duhnak a si. Ngamaan khi zapathal in ret tikah an caang thei lo. Minit 15 hrawng hnu ah an caang thei saal.\nRuat hnik, ttihnungza Ngamaan khi linglet ih ret men ruangah tuahmawh theih in a um. Thazeng natnak in ngamaan cu caang thei loin a umter.\nSualnak khal cuvek a si. Khrih sung ihsin kan Bawipa upatnak pe dingih in sersiam mi kan si nain, sualnak huham in caang thei lo ko in tuah thei. Hebrew cangantu in raalringzet ih um ding in duhsak. Kannih khal hitluk ih a tammi thu theitu pawl in mero bangin in kulh ruangah kan fehnak lamzin ah in dawnkhamtu thil pawl kha hlon in, in ttawnhremtu kan sualnak thilrit cu tlansan tahrat in, kan hmailam ih a ummi tlan zuamnak ah taimak suah in tlan uhsi! (Hebru 12:1).\nKhristian Nun tlan zuamnak cu hmualneizet in feh kan duh asile kan tha zengtertu sualnak cu kan hlon hmaisa a ttul. Amah lungawitertu ding in dawnkhamtu sualnak kan hlon a ttul, tuih ni ihsin thok in.\nTuih ni tlaan zuam awknak tuante’n thok aw,\nKhristian pawl in neh dingih an simmi;\nBawipa hngak hmaisa awla, cahnak a lo pe ding,\nCun na theihmi sualnak hmuah2 hlon aw.\nKan dunglam ih kan hlonta hlanah kansualnak cu tthate’n thei uhsi!\nTags: Ngamaan Sii


BAPTIST CHURCH OF MIZORAM JUBILEE HMANG - Chinland Today Media\nBAPTIST CHURCH OF MIZORAM JUBILEE HMANG\nJuly 2, 2009 4:09 pm·0 comments\nBAPTIST CHURCH OF MIZORAM BETHANI\nKan dung nai ih kan ngan zo bangin, Bethany pawl cun sunglawi zet in an kum 10 kim lawmnak chu an tuah suak theiih, Chinland Today sungkua cun a lungawi pi zet. Hi can ahhin, mi ramih um nitin hnatuan tam sawn hmankhalsehla, mai neih sumsaw cio thawh khawm a siih, Jubilee ra suak khawmtu mipi ei dingah tiin, Vawk Sum 6 le zung 4 (Pate sum 7) cu thah a siih, cun Ar hi 10 Kg lei tel a si. Buhfai hi kan palai in a suh netabik tiang cu pawng 390 suan a si.\nCan sunglawi hmanpi thei dingih kan Palai an sawmnak ah CT sungkua cun Bethany pawl parah lungawi nak tampi a nei. Vawksa khal hmui vurvo in, Lai suan rori ih suan a siih, a ra suak khawm tu pawl khal khawpkham zet ih hrai puar an si.\nCan hi, zinglam nazi 11:00 ah thawk a siih, zanlam nazi 1 :30 hrawngah bannak neih a si. Pathian thangthatnak can thehah, can lawng mallai neih a siih, cuisin hlasak khawmnak neiin, rawlei thawk a si. Hlasaknak can ah, khuahlan Mizoram milar, Pu Laltuaia (A hlaphuah lar pakhat, “Tleitir kekawr zuih lubuk” le kan Lai hla ih kan neihmi, “Thil petu, na thil pek si lo in”) timi rak phuah tupa in hman pinak a neiih, a nuam zet.\nMinung 500-600 suak khawm dingih beisei mi siin, rawlei zik tiang cu thla a phang nan, rawl lak a vun si ngaingai cun, kan unau Mizo pawl khal tam zet an ra suak khawm ih, cuticun sunglawi zet ih ei khawm a si. (Kan CT palai kha, Voksa thau a ei tam deuh a si ding, a sing cuahco an ti… Edt.)\nAn programmes hman dan tlangpi cu a hnuai lam vek an si:\nJuly 2,09 Bethani Tin Jubilee Programme 11;00AM\nTheme: “Hi leilung Mi Ukah Tleu uh” Filipi 2:15\nSpeaker : Rev. M. Bawi Ceu\nChairman : Evan. James Ngun Zal Mang\nJubilee lung ongtu : *………-……. Rev. V. Laldingliana\n1) Bible star Thlacam Chairman\n2) Thangthat nak hla No.3 “Donhar le Vansang in”\n3) Jubilee lung onnak Rev. V. Laldingliana\n4) Jubilee daar tumnak Upa Len Kulh\n5) Jubilee thlacam Evan, L Hal Luai\n6) Lungawi thusimnak Upa Len Kulh\n7) Solo Mai Siang Dim\n8) Bethani Thuanthu simnak Church Secretary\n9) Kawhhran hraiig thlacam Pro. Pastor R. Lalremruata\n10) Trio Singers\n11) Sermon Speaker\n12) Thuthan Church Secretary\n13) Thangthatnak hla No.5 “Pathian in profet Joel”\n14) Thlawsuah peknak Rev. V. Laldingliana\nNote: Ei le in hrang thlacamtu ding Rev. Kap Thuan Thang\nJubilee a ra hmangtu nan zate tlunah Pathian thlawsuah a tharin urn hramseh.\nBETHANI BAPTIST THUANTHU TAWI\nKan ram harsatnak ruangah ei le in pumcawmnak hawlin Mizoram ah kan thleng. Mi khua mi ramih urn kan si tikah hna khung harsa le miih tuan. zuam lomi tuanin re the i le harsa zetin kan urn. Cuitlunah kan duh vek le nuam kan ti dan vekin kan biak Pathian hman thangthat ngam lole an hnenah khawm ngam loin thlahrung aw zetin kan urn.\nHi tiih mi khua le mi ramih kan miphun le kan tong Moral ih urn ding cu a rem thiamlo ding tiin mah le tong te le hla hmangih Pathian biaknak neih hi kan saduhthah a si cio. Kan hruaitu upa pawlih remruah khawkhan nak vekin Aizawl ah Baptist Kawhhran din sehla tiah Dr. Za Hlei Thang le Rev.V. Zam Piang in in hoha ih Pu Hram Nei Luai in inn tinah vakin in sawm.\nKawhhran din thu\nCuticun July 31,1999 ah Chanmary ih Pu Ngun Hup Luai tei inn ah mi (21) in Kawhhran. dinin Pathian thangthat tlangnak le thlacamnak kan nei. Cutin khawm nak cu kan nei sunzom vivo. Member kan karh vivo ruangah inn ih khawm cu a remcang thei nawn loih khawmnak biakinn hawl dingin timtuahnak kan nei.\nBazar Bungkawn ih Pu Khawtinkhuma ih inn (Building) cu khawmnak ah hmangin kan sang. Pathian lamhruainak thawngin mi kan tarn vivo ih kan tlem nawn ruangah 2003 in Saron vengih Pi Ruati inn ah biakinn kan thawn. 2003 kum ih Kawlram mi in harsatnak kan ton ruangah khawmnak nei thei nawn loin September 2003 in seherh muanno in le sianglo cing ten khawmnak kan colhsan.\nKum le tikcu a hung liam vivo ih minung le kan tarn vivo sal thlang tikah a rak ding zo mi kawhhran tharthawh salih Pathian thangthat tlang duhnak thinlung a turn vivo. Cutin kumthum lai a liam hnuah Pathian lamhruainak a tharin kan hmu salih Rev. Micah Bawi Ceu le hruaitu upa pawlih hohanak in July 2,2006 ah mi (63) in a tui kan biakinn ah khawmnak a tharin kan thok sal.\nMizoram Baptist thawn pehzomawknak\n16.8.99 niah Mizoram Baptist Kawhhran thawn pehzom aw dingin kan lung a kimih 12.9.99 (Sunday) 2:00Pm ah Bial Upa pawl thawn reltlangnak kan neih hnuah Aizawl ‘N’ Pastor Bial ih Kawhhran pakhat si dingin in pom. Himi niah Assembly President Elect Rev.T.C. Laltlawmlova in biakinn onnak in neihsak.\n1. Mah le tong le hla teih Pathian nuam zetih thangthat tlang ding.\n2. Hmun dang ram dang urn kan si ruangah nun derdai mi le ei in pumcawmnak hawltu tete pawl thlarau taksa ih tuamhlawm awk dingah.\n4. Pathian thuthangtha karhzaiter sinnak dingah.\n5. Zumtu bulpak zalen zetih.Pathian thangthat theinak dingah.\nHimi hi Bethani a rak din pek laiih kan tumtahmi a si. Din kumih Kawhhran hruaitu pawl:-\n1. Upa Len Kulh – Chairman\n2. Pu Hlei Hmung – Vice Chairman\n3. Pu Vai Hlawn Mang – Secretary\n4. Pu Lai Tin Hup – Asst.Secretary\n5. Pu Bual Kliup – Treasurer\n6. Pu Hmun Ling – Joint Treasurer\n7. Pu Kap Hmung – Member\n8. Pu Ngun Hup Luai – Member\n9. Pu Ngun Thawng Nei – Member\n10. Pu Lai Nei Thang – Member\nBCM all kan um nan tongah harsatnak kan neih lawng siloin vehvaih le kilkhawi kan tul ruangah Kawhhran kilkhawitu ah tiih kan rak sawmmi pawl cu:\n1. Rev.Victor ZamPiang 31.7.99 – 17.10.1999\n2. Pastor J. Hal Luai 21.11.99- 6.6.2000\n3. Pastor Tuan Za Kip Thawng 6.6.2000 – 18.6.2001\n4. Rev.M.Bawi Ceu 1.7.2001 – 3.1.2002\n5. Pastor J. Hal Luai Mar. 2002 – Sept.2003\n6. Evan. James Ngun Zal Mang 2007 – Present\nTulaifang ih Kawhhran hruaitu pawl:\nKawhhran kilkliawitu : Evan. James Ngun Zal Mang Kawhhran kaihruaitu pawl:-\n1. Upa Len Kulh Chairman\n2. Pu Nun Zul Vice Chairman\n3. Pu Vai HI awn Mang Secretary\n4. Pu Van Lian Sang Asst. Secretary\n5. Pu Ngun Thavvng Nei Treasurer\n6. Pu Ngun Nawl Pum Asst.Treasurer\n1. Pu Ro Za Thang Member\n8. Pu Run Lian Thang Member\n9. Pu Run Kip Hmung Member\nB.K.H.P hruaiiu pawl:- T.K.PHruaitu pawl:-\nI. Pi Hram Hnem – President 1. Lalchhuanvul\n2. Pi Hlawn Nei Thluai – Vice President 2. Laldanzir\nJ>. Pi Lai Rin Sang – Secretary 3. Lalramhngak\n4. Pi Rem Nei Kil -Asst. Secretary 4. Siang Lian Bawi\n5. Pi Thuam Kip Siang – Treasurer 5. Tha Kip Thiam\n6. Pi Tawk Nei Zing – Asst.Treasurer 6. No Nei Kil\n7. Pi Tawk Cer – Member 7. Thawng Nei Thang\n8. Pi Biak Nei Par – Member 8. Tial Than Uk\n9. Pi Sui Nei Mawi – Member 9. Ngun Lian San\n10* A Lai Sang Kim – Member 10. Nila\n11. Pi Hani – Member 11. No Pual Men\n12. Pi Sui Thlia – Member 12. Tawk Nei Tling\n13. Pi Tluang Nei Mawi – Member\n14. Pi Vai Hlawn Tlem – Member\n15. Pi Saw Kip Thiam – Member\nZanlam naz’t 4:00Pm ah Jubilee ruai kan kil thing khawm ding.\nAizawl Bethany Kohhran in Tin Jubilee lawm ding\nFCC In Tin Jubilee Hmang Ding


December 4, 2008 4:16 am·0 comments\nHotu pawl in a thiambik a si an ti….\nLeitlun bawhlungsit thiam le laar, fala pawl khalih an uar zetmi Cristiano Renaldo, Manchester United le Portugal ih hmainawr thabik cu European bawhlungsit thiambik sinak lawmman ropi zet a dawng ta riai a si. Leitlun bawhlungsit hotu pawl cun European bawhlung sithiambik pakhat a si tin an phuang.\nLungawi Thusim Thiam Cristiano Ronaldo


Siangbawi Hre Kio in a duhdawtmi Chin mipi hnenah cakuat ropi a ngan - IHBURLEN\nSiangbawi Hre Kio in a duhdawtmi Chin mipi hnenah cakuat ropi a ngan\nJuly 22, 2021 admin RAMSUNG THUTHANG, THUTHANG 0\nSiangbawi Rev. Dr. S. Hre Kio cun tufang Myanmar rampi ih harsatnak a tuarpi le a hleice in Chinram ih tuarnak pawl seherhnak thawn ca a kuat.\nSiangbawi Hre Kio cun SAC ralhrang in rampi thuneihnak a lak hnu thi le hriamhma ngah pawl a tuarpi ih ralkian ih hramlak ih relh pawl ruahsur le ciarbek, fikfa lakih caan hmang pawl a lainatnak a langter.\nCun Covid-19 natnak ruangih nunnak liamtu Chin pastor le Evangelist (80) pawl a uizia le an innsang hrang thla a camsak thu a ngan. A hleice in FBA GS tuan lai Rev. Vai Lain Zul, FBA vice president Rev. Tlei Thuan le CBANA Chindwin Vallay Mission Director Rev. Lian Ci te pawl in cu lo zetin mual in liamsan ruangah tuar thiam harsa a ti zet.\nHivek caan ahhin khawruahnak feh peng lo dingin a forhfial ih “Pathian in in hrem si pei maw? Pathian in hi bangtuk natnak le harsatnak hi a kham thei lo mawsi? Thla kan cam rero nan, damnak le daihnak a um cuang fawn lo. Pathian in kan thlacamnak a thei lo a si pei maw?” tiah amah khal a beidong thu a rel ve.\nAsinan zumtu pawl cun Bawipa Jesuh Khrih ah ruahsannak kan neih ringring thu pawl in mi a hnemsal.\nZumtu cun a nung Pathian kan neih ruangah in thihsantu kan unau pawl hrangah hmun a remsak ih Bawipai’ tangnem ah an thleng ding, ti kan fiang ruangah hi khawvelmi bangin riahsia le thinhar in um lo dingin forhfialnak a nei.\nMyanmar buainak dem deuh le luat thei dingin a zuam thu a tarlang. USA acozah siseh, ramdang acozah le bawmtu tha si dingah a phunphun in cakuat in siseh, tikcu caan pek ih a zuam thu Siangbawi Hre Kio cun a cakuat ah a tar fawn.\nA netabik thucah ahcun, “fa le nau pawl beidong lotein hmailam feh dingah kan tang sinsin cio pei. Pakhat le pakhat thla kan camsakaw cio pei. Natnak lakah ralrin thiam kan zuam cio pei. Ralhrang lakah ruahsannak tumpi thawn nun kan tum sinsin pei.\nA netnak ih thuneitu cu milai an si lo. Bawipa kan Pathian a si, ti kha hngilh hlah uhsi. ‘Leilung tlun hmuahhmuah ih thuthentu cun dingthluk lairelnak thawn thu a then lo ding mawsi? Amai’ tikcu caan ah kan thlacamnak a kimter leh ko ding. A kim tikah cun kanmah duh caan ah kim sehla kan timi hnakin a famkim deuh ding.\nKan Pathian in amah ram kautertu ding le amai’ hmin thantertu dingih in hrilmi Laimi pawl ih kan tuarmi le kan tontehmi hi alak cu a si hrimhrim lo ding, tiin zumnak thawn ka cakuat ka netter,” tiah Falam Bible lettu Siangbawi Rev. Dr. S. Hre Kio cun Chinmi hrangah cakuat ropi a ngan.\nSikhan a piahaw, a caan thlenzawng an va ko cu sawntu a rak um nawn lo


Malaysia ih thi Chin nu ruak tlun pi mi cu Thantlang khua ah an luh siang lo +Video | Falam Online Media\nOctober 5, 2020 October 5, 2020 Ni Hnem Sung\t0 Comments\nMalaysia ram inn dot 9 ihsin tlak ruangih nunnak cem Chin fala Mai Sui Hlei Tial cu a suahsemnak Thantlang peng lam pan pi in a ruak tlunpi a siih Covid 19 boruak ruangah Thantlang khuasung ah lut siang lo in lamlak ah ruak vui in phum a si.\nMai Sui Hlei Tial cu September 29 ah vansiat thlak zetin a umnak Sungai Buloh khua ih inn dot 9 in a tlak ih a nunnak a cem.\nA ruak cu Thantlang khua lam ih tlunpi tum a si ih Siizung lam ih ruak check fel nak an nei hnu ah Malaysia ih um rinsantlak Chin mi pawl tawlrelnak in October 2 ah Kawlram ah an kuat.\nA ruak cu Myanmar ram ah tluangten a thleng ih a suahsemnak Thantlang khua pan pi cih a si.\nCovid 19 boruak a si vekin Sui Hlei Tial taksa ah nathrik um maw/ umlo zoh fel thluh cia a siih Malaysia siizung le Myanmar embassy lam khalin Covid 19 nat in thi mi a si lo timi ca an ken cih nan Thantlang khua cozah nih a ruak cu khuasung luh pi an siang lo.\nSui Hlei Tial ih sungkhat pawl cu ruak thleng hlan ihsin Thantlang khua cozah le Covid 19 committee lam in an ko ih mithi te lam in thil umdan ṭha ten an sim thluh nan Khawsung luhpi an sianglo hlei ah Hakha khua hman ah na luh pi thei lo ding ti`n an rak sim.\nMithi tei` sungkhat unau lam cun Hakha ah feh in khuasung thuneitu hnen ih siangnak an dil hnu ah Mai Sui Hlei Tial ruak cu Thantlang lam pan pi a siih Thantlang cozah lam in khuasung luh an sianglo ruangah khuasung lut ṭul lo in Thlanmual lam pan ih phum cih dingin an dil nan Thantlang khua ṭuanvoneitu pawl in an siang lo.\nThantlang khua ṭuanvoneitu pawl cun lamlak ih phum nak ding hmunram an khih hmuh ih mithi tei` sung lam cun sianglo cingten cuih hmun ah an phum.\nMai Sui Hlei Tial ruak vui nak cu mi pali in ṭuanvo an lak ih an phum ṭheh veten Thantlang khua ṭuanvoneitu pawl in an pali ten Quarantine an lut ter cih tiah TheChinExpress media in a ngan.\n← Hakha : Na mi zoh dan cu ti`n Tlangval kum 17 mi cu mi bur in an thawi\nWhite House press secretary Kayleigh McEnany in Covid 19 nat a nei →


Hringtu A Nulepa A Hawl Vivo Ih A Hmuh Hnuah Taza A Cuai – Meifar\nHringtu A Nulepa A Hawl Vivo Ih A Hmuh Hnuah Taza A Cuai\nJanuary 24, 2022 admin Lawrkhawm 0\nChina tlangval ih a thilton hi a lainat um zet, hringtu a nulepa rori taza a cuai tum nan a mawh lo. Nauhak te a si laiah hringtu a nulepa in an zuar. Fa nei theilo nupa in an lei ih an duat zet, an fapa ngai vek rori in an duhdawt.\nAsinan kum 4 mi a si laiah amah cawmtu a nulepa cu motor accident in an thi ih a hringnun cu riahsiatnak in a khat. Amah cawmtu ih nulepa (a pilepu) in an la ih, cumi hnuah midang dang hnenah a umkual vivo ih a cemnak ahcun umnak ding anei nawn lo.\nHngakṭah runinn ah aum ih harsatnak phunphun a tong ih a damkhuasuah theinak dingah hna a ṭuan ṭheu. Liu Xuezhou cu kum 17 a kim ih hringtu a nulepa ngai cu a hawl vivo, a nulepa in an rak zuarnak a san cu an neihawk hlanah Liu Xuezhou hi an nei.\nMualpho ding an phan ruangah le moman sumpai an ngah duh ruangah fa nei lo bangih um an duh ih Liu Xuezhou cu an zuar. An fapa an zuar hnuah reilote sung an neiaw ih tu’ahcun an ṭhenaw zo, a pa in nupi dang anei zo. Liu Xuezhou in a nulepa ngai cu ava tong nan an rak duh lo veve lai.\nA pa in a inn ih leng ding khalin a duh lo, a nupi thar in a thuhla a theih asilen buainak a suak pang ding ti a phang ruangah a fapa cu a duh lo. A nu khalin a pehtlaih duh lo ih a hringnun ti buai a duh lo thu a sim.\nLiu Xuezhou cu a riahsia tuk ih, “Nan hringnun ka lo ti buai a si lo, nangmah in ka hringnun nan siatsuah thluh. Nan fapa ka si ruangah a liamzo cu liam ko seh ka ti tum nan thil ziangkim nan siatsuah. A var cu nan dumter, curuangah in rak zuar ruangah Court ah kan tongaw ding” a ti. Hringnu a nulepa cu Court ah taza a cuai tum ih mipi in nehnak co hram seh tin duhsaknak an hlan.\nBritish 2 Cu Zuri In Hla An Sak Rero Laiah Thailand Pa In Nam In A Sat, Pakhat A Thi\nRalhrang Tlangval In Fala A Ngiar Ih Arak Duh Lo Ruangah A Kap


Pathian hnen ihsin ziangtinso sual ngaihdamnak ka co thei ding?\nPathian hnen ihsin ziangtinso sual ngaihdamnak ka co thei ding?\nThusuhnak: "Pathian hnen ihsin ziangtinso sual ngaihdamnak ka co thei ding?"\nSannak: Tirhthlah 13:38 cun “U le nau len uh,nan zatein fiangzetih nan theih a `ul mi cu: Jesuh hminin sual ngaihdamnak thuthang nan hnenah phuan a si…”\nSualngaihdam cu ziang a si. Ziangruangah ka `ul?\n“Sualngaihdam” ti mi sullam cu a bal mi ti fai, ngaihthiam le leiba kuansak a si. Mi pakhat kan ti sual tikah kan remawk sal theinak ding ah an ngaihdamnak kan hawl. Sualngaihdam ti mi cu a ti sualtu pa ih a tlaknak ruangah pek a si dah lo. Thungai ti ahcun zohman sual zo hnu rengereng cu ngaihdamnak a co tlaktu a um aw lo. Ngaihdamnak ti mi cu duhdawtnak, zangfah le ngilhngaihnak ih hna`uan a si. Ngaidamnak ti mi cu an ti sual mi pawl vekih thungrul lo le zianghman tuah sual ve lo dingih thutitluknak tuah sawn a si.\nBibal cun kan zaten Pathian hnen ihsin ngaihdamnak co `ul hlir kan si tiah fiangten a rel. Ziangah tile kan zaten kan sual thluh ruangah a si. Thusimtu 7:20 cun, “Leilung tlunah `hatnak lawnglawng a tuah ih siatnak a tuah dah lotu zohman an um lo.” I Johan 1:8 khal in “sualnak ka nei lo kan ti a si ahcun kanmah le kanmah kan bum awih kan sungah thutak a um lo, tinak a si.” Pathian hmaiah kan zaten misual thluh kan si (Saam 54:1). Curuangah kannih cun Pathian ngaidamnak hi a `ul in kan `ul hrimhrim. Kan sual pawl ngaihdam a si lo ahcun, kan sualnak ruangah kumkhua, cem ti um nawn loin hremnak kan tuar ding (Mate 25:46; Johan 3:36).\nSualngaihdamnak --- Ziangtinso ka ngah thei ding?\nAsinan, van`hat thlak takin, Pathian cu mi duhdaw thiam le zangfahnak nei a si lawng siloin kan sual ngaidam a si ding hi a duh zettu a si. 2 Piter 3:9 cun “…Nan parah thinsaunak a neih ruangah a si sawn; ziangah tile pakhatte hman siatralnak tong lotein mi hmuahhmuah an sualnak ihsin an kir sal theinak ding a duh ruangah a si.” Pathian cun kan sual in ngaihdam duh ruangah cui ngaihdamnak khal cu in pe.\nKan sualnak man cu thihnak a si. Rom 6:23 sungih hmasa sawn catlang cun “sual man cu thihnak a si…” tiah a ti. Kumkhua thihnak hi kan sual ih rahsuah cu a si ko. Asinan, Pathian cu amah a famkim mi tumtaknak vekin tisa ah a rung cang. Cucu Jesuh Khrih a si (Johan 1:1-14). Kanmai’ tuar ding tlak a si mi sual man cu phur tahratin Jesuh Khrih cu Kross parah a thi. 2 Korin 5:21 cun hitin thu in zirh, “Sikhalsehla kanmah ih ruangah Pathian in sualnak zianghman a nei lomi Khrih kha sual ah a canter ih cuticun amah ih zarah Pathian ih dingnak kan `awm venak dingah a si.”\nKanmah ih tuar ding tlak a si mi sual man rori cu amah in lak tahratin Kross ah a thi a si cu! Pathian a si vekin, Jesuh ih thihnak cun leilung pi hrangah sual ngaihdamnak cu a pe. I Johan 2:2 cun, “Khrih amah ruangah kan sualnak cu in ngaithiam ih kanmah ih sualnak lawng si loin mi hmuahhmuah ih sualnak khal ngaithiam an si.” Jesuh cun sual le thihnak humham thuneihnak parih a nehnak ti langin a thih hnu ni thumah a tho sal (1 Korin 15:1-28). Pathian cu sunglawi vivo hramseh. Ziangah tile Jesuh Khrih ih thihnak le thawhsalnak ruangah Rom 6:23 sungih catlang neta deuh cu thil dik ah a cang riai “Sikhalsehla Pathian ih laksawng cu kan Bawipa Khrih Jesuh thawn kan pehzom awknak thawngin kumkhua nunnak a si.”\nNa sual ngaihdam a si ding cu na duh ve lo maw? Hi cu ngaihdam thei a si lo ding ti vekih na ruah mi teh a um maw? Jesuh Khrih cu in Rundamtu a si tiih Jesuh Khrih ih na zumnak na `hum thiam a si ahcun sual ihsiih ngaihdamnak cu na hrangah a um ringring. Efesa 1:7 cun, “Ziangah tile Khrih a thihnak thawngin kan sualnak cu ngaidam a si zo ih a luatmi kan si zo. Pathian in a zaangfahnak cu kan hnenah tam zetin in pek ruangah.” Jesuh cun kan sual leiba in pek sak zo ruangah , ngaihdam kan si thei a si cu. Na tuah a `ul mi cu Pathian hnenih Jesuh hmin thawi’s ngaihdamnak dil men ding hi a si. Cutin, Jesuh cun kan sualnak man a kuan thluh zo si tiih zumhhna na thiam a si ahcun Pathian in na sual a lo ngaidam ding. Johan 3:16 khan hitiin thu in sim ta kha “ Pathian in leilung hi a duhdawt zet ruangah a Fapa neihsun a pek ih amah a zumtu hmuahhmuah cu thi loin kumkhua nunnak an co ding.”\nSualngaihdamnak – cuti meiin a awl zet maw si?\nA si. A awl zet rori! Sual ngaihdamnak cu tlaknak le `uannak thawn hawl le ngah theih a si lo. Pathian hnen ihsiih ngaihdamnak cu a man pek a theih lo. Pathian zangfah le ngilngaihnak ruangah zumnak thaw lawng ih ngah theih a si. Jesuh Khrih\tcu Rundamtu in cohlang le Pathian hnenih ngaihdamnak na ngah duh a si ahcun hi thlacamnak te hi mang ve aw. Asinan, hi thlacamnak asilole thlacamnak dang sal ve men mei hin na sual ngaihdamnak cu a ngah theih lo. Hi thlacamnak cu thil dang si loin sual ngaihdamnak Pathian in a pek zo mi parih lungawi thusimnak le na zumhnak ti lang tirtu men a si. “Maw Pathian, na hmaiah mi sual ka si ti ka thei aw. Sual man tuar tlak khal ka si. Asinan, Jesuh Khrih in sualnak man pawl cu a lak thluh zoih Amah zumhnak thawngin ka sual ngaihdam a si thei thu ka zum in ka pom. Ka sual tlansan tahratin rundamnak ka co ve theinak dingah Pathang, nangmah lawngah ka hngat aw. Mangbangza na zangfahnak le ngaihdamnak in pek ruangah na hnenah ka lungawi! Amen!”


SAC ralkap nih thurhnawmh mi le hrawk mi Falam Peng “Taal” khua Baptist Church a thar in Pathian sin pekchanhnak an tuah. – Buanchukcho\nHi pekchanhnak hi August 28 ah Falam Christian Ministers Fellowship (FCMF) hruainak in an tuah mi a si, tiah Chinland Herald DAILY News nih a tial.\nPathian hnen Țaal Baptist Church Ap Saalnak An Tuah\nFalam Christian Ministers Fellowship (FCMF) tawlrelnak in Pathian hnen Țaal Baptist Church ap saalnak cu August 28 (tuni) zinglam nazi 10:00 am ihsin an tuah tiah CH in kan thei. Falam ihsin rongbawltu Pators 40 lenglo cu mawtaw 12 thawn Țaal khua ah feh in biakinn thianhlimnak hrang Pathian hnen thlacam ap saalnak an neimi a si.\nȚaal khua ah innkhi 36 a um ih mipum 160 hrawng an um tiah khuami pakhat in a sim. Amah cun, “kan khua ah Kawl ralkap pawl vei hnih an lut zo, hmaisa țum ah tla siatduah kan tong na’n August 9 ih zaan 5 sung țum hnihnak an ratmi ahcun kan sungralmi a tam tuk. Ahleice in kan biakinn thianghlim in borhbah sakmi le Bible, hlabu pawl duhdah tak ih in hlon sakmi pawl hin kan in naa ter cuang” tiah CH a sim.\nFCMF cu 2003 ah Falam khuapi sungih rongbawltu pastor pawl thawn dinmi pawlkom a siih Țaal Baptist Church cu April 12, 2019 ah biakinn thar onpuai an rak tuahmi a si tiah CH in thuthang kan ngah.


Vanlam Huham ih Tonghthamnak - Chinland Today Media\nVanlam Huham ih Tonghthamnak\nFebruary 10, 2012 12:36 am·0 comments\nBawipa in na natnak hmuahhmuah a lo damter zo.\n–\tSaam 103:3\nBible Siar Ding: Saam 103\nNikhat cu hnipuan sinfen mawizet thawn minu pakhat kan pumkhawmnak ah a rak ra ve ih platform ah a ding. A aangki tangah mi ih hmuh thei lomi keibai zakdomnak kianghrol a um. Bawmtu nei loin ke pakhat lawng thawn kum 20 lenglo a um zo ih Pathian huham in tidamnak a um ti a theih ruanah thlacam sak duh ah a ra mi a si. Rinnak thawn a hrangah thla kan cam ih, “Ka ke tlunah ziangsi nan tuah?” ti’n a au. Veithum rori a au hnu ah kianghrol ttul nawn loin amahte a ke in a ding thei ti kan hmu.\nTtonglettu nu in, “Na ke parah zianghman kan tuah lo. Pakhatkhat a cangmi a um asile a tuahtu cu Pathian sawn a si,” ti’n a simfiang. Anih in, “Kebai le kianghrol thawn ka umnak hi kumkul lenglo a si zo, asinan atu ahcun ka dam zo” a ti. Zo ih fial loin a khuk a bil ih Pathian hnenah lungawithu a sim. Mi tampi in an zaangfah ih an ttap. Pathian ih in tonghtham tikah valam tonghthamnak cu nunnak le huham thawn a khat ih taksa parah damnak a thlen tikah mipi in Pathian ih tuahmi ti an thei, ti ka hmu fiang.\nPathian in A Ttongkam hmangin minaa a damter. Asinan a thupibik cu rundam na si zo maw? timi hi a si. Bawipa na thei zo maw? Na Pathian tong dingah na raalring maw? Mi famkim lo na si hmanah Pathian in a lo tidam thei. Mi damcakzet na si khal le Pathian ih zaangfahnak le rundamnak thu na zum lo ahcun Hell ram fehtu ding na si. Kei cu ka zum le vete’n rundamfa ka si, nang tla na si thei ve, Pathian cu thangthat si ko seh!\nPathian in vanlam huham cahnak thawn a lo tonghtham, Pathian Thu in Thlarau thinlung na neih theinak dingah le na thlun thei ih na pumpuluk thlengh awknak a um theilai hlanlo a cangvai. Taksa cu a ttawnttai, a saantlai lo, asinan Pathian in A Thu cu ka nunnak ah a khatter: Kan ttonttaihnak le ka damlonak pawl cu i laaksak ih, A taksa ih a tuarnak a hmaphe cu kan damnak a si (Matt. 8:17; Isa. 53:5).\n“Thlarau Thianghlim ih hruaimi pawl lawngin, ‘Jesuh cu Bawi a si,’ an ti thei ding” (1Korin 12:3). Bawipa Pathian cu thangthat si ko seh! Amah lawng hi Bawibik le uktu si ko seh! Amah in na nunnak pumhlum hrangah thutak thawn khawkhan lairelnak a nei. Cuih duhnungza cu Bawipa in hmuhter a lo duh. Cuih hmun na thlen tikah vanlam huham ih catbaang loih hnattuannak na hmu ding. Thlarau Thianghlim baptism a cotu pawl lawngin cuih thutiamkam cu atak in an hmu suak ding ti ka zum.\nMinung pawl zaangfahnak tokham ih hruai thlengtu Pathian thangthat uh.\n@ Smith Wigglesworth\nPathian Thu Cu A Hmun\nMi Zaangfah Thiamnak Thlarau\nHmin Theih Lomi Thilpetu\nThlarau Thianghlim ih Huham\nA Nungmi Zumnak


Ka Lo Duhdawt - Chinland Today Media\nJune 13, 2017 1:03 pm·0 comments\n1994 kum, January thla ih ka pasal Bob in i thihsan thutthi ttum ahkhan kum tampi sung ka rak theih nawn lo mi minung pawl hnen ihsin tuarpinak tampi ka ngah. Cakuat, card, pangpar, phone call, vehvainak tivek pawl tampi ka ngah. Riahsiatnak in i tuam thluh ko nan ka innsang, rualpi le hmeltheih menmen tiang ih in pek mi duhdawtnak ruangah ka tha a tlung.\nCumi lakah cakuat pakhat cun i neh cuang. Phun ruk ihsin phun hra tiang ka rak kaipi mi ka rualpi hnen ihsi ka ngah mi cakuat a si. 1949 kum ih tlawng kan ttheh ihsin hmun khat ah kan um tlang nawn lo. Ziangahtile anih cu kan khua ah a um ih, kei cu hmun dang ah ka tthawn. Asinan kum 5 maw kum 10 hmu aw lo khal sehla, a thar sal lohli thei mi rualpiawknak thinlung kan nei veve.\nKa rualnu cu a pasal Pete in kan dunglam kum 20 hrawng ahkhan no lai zet in a rak thih san. Ka rualnu cu riahsiatnak nasa zet hlei ah, hnattuan hawl le fanau pathum cawm ttul mi phur rit zet thawn a rung tang. Ka rualnu le Pete cu, keimah le Bob vek thotho in, hngih-theih-lo-nun-pumhlum-duhdawtnak thawn a pehzom aw mi an si.\nA cakuat ahcun (mual in liamsannak a rei zet zo mi) ka nu ih ttongkam tawite pakhat a tarlang. “Pete a thih lai ah, na duhdawt mi na nu in i pom ih,’Trudy, ttong ding ka thei lo …. curuangah Ka Lo Duhdawt thu ka lo sim mei ding,’ i ti,” tiah a ngan.\nCan reipi liam zo ih ka nui’ ttongkam thawn a cakuat cu a net a khar: “Bonnie, ttong ding ka thei lo ….curuangah Ka Lo Duhdawt thu ka lo sim mei ding.”\nCumi cu ka nu in tu rori ah ka hnenih a ttong mi vek deuhthaw in ka vun thei. Tuarpinak thucah huham nei zet a si! Kum tampi a rak lungawipi hnu ah, keimai’ hnenih a thlenter saltu ka rualnu ih duhnunzia hi! Ka Lo Duhdawt. Ttongkam tlamtling an si. Laksawng a si. Ro ttha a si.\nHram: Bonnie J. Thomas ih “The Legacy” – A Cup of Chicken Soup for the Soul by Jack Canfield, Mark Victor Hansen & Barry Spilchuk.


Feenixpawl Archives - Ascendance Radio\nFeenixpawl & Sheco feat. Georgi Kay - Dreams (Official Lyric Video) ▶ https://ARMAS1470.lnk.to/DreamsYA Stream WeArmada playlist: https://WeArmada.lnk.to/PLYA Subscribe to the Armada Music YouTube channel:...\nFeenixpawl feat. Mikayla - Neon Sky (Official Lyric Video) ▶ https://ECL.lnk.to/NSYA Stream WeArmada playlist: https://WeArmada.lnk.to/PLYA Subscribe to the Armada Music YouTube channel: http://bit.ly/Subscrib...\nStream more Armada Music hits here: https://WeArmada.lnk.to/PLYA Listen or download: https://ECL.lnk.to/BonesYA Subscribe to Armada TV: http://bit.ly/SubscribeArmada Starting off with alluring rhythms and a sh...\nCheck out the Armada Music Top 100: Listen: https://ArmadaMusicTop100.lnk.to/PLYA Listen or download: https://ARMAS1207.lnk.to/QuicksandYA Subscribe to Armada TV: http://bit.ly/SubscribeArmada Sucking you in r...


Nunnak Upat - Chinland Today Media\nJanuary 16, 2010 11:42 pm·0 comments\nTtih-umzet le lamdangzet ih in tuah ruangah, ka lo thangtthat. Na tuahmi hmuahhmuah hi mangbangza le khuaruahhar an si. Cumi cu ka thinlung zate in ka thei. – Saam 139:14\nDavid in Saam 139 sungah Pathian in a nu pum sungih a sersiam daan thu a ngan. A suah hlan ihsin David cu Pathian in a duhdawt.\nPathian in David cang dingmi mi pakhat ruang a zing ih a tumtah cia vekin mi pakhat a ra suahter. Himi Saam sungah David in theih duhnak a suahtertu sullam phun dang a sawhmi ttongfang a hmang. “Ka suah hlan ihsin i hmu zo. Ka hrangih na tuahmi kum le caan pawl cu, na cabu sungah khum cia an rak si zo, nikhat hman a thok hlan ihsin,” (Saam 139:16) tiah a ti.\nVancung a Pa ih duhdawtnak in David cu danglam in a sersiam. Thil thar tuah theitu Pathian ih thinlung le kut in a ra suak. Nang khal David a sersiam vekin sersiammi na si. Leitlun ih midang hmuahhmuah hnakin mi hleice na si.\nA suak zomi le nu pum sungih a umlaimi, mihiip thei zoh mawi nauhak pawl le thazaang a derdaimi putar le pitar pawl, milian le mifarah, mi hmuahmuah upat ding le lungawiter ding kan si. Mi hmuahhmuah cu Sersiamtu Pathian in danglam hleice in a tuah mi an si. David vekin, “Ttih-umzet le mangbangza ih tuah mi ka si ruangah ka lo thangtthat ding,” (Saam 139:14) ti ve cio uhsih!\nPathian ih a fimkhurmi ruangzing vekin,\nMangbangza ih sersiammi kan si;\nTaksa tthen zate in um lo cang lomi an si,\nFamkimzet in cuai an tlai cio.\nNunnak zate hi Pathian ih sersiammi an si ih A hmin an phur.


Thukhantute 7 | Laicianghlim (The Holy Bible)\n<< THUKHANTUTE 7 >>\n1Ciafangin Kidian tihnak Jerubbaal le amah thawn ai mite a veksen khiah zingniu in tho ai Harod namkum hiang ah caam tlaang i. Ciamanin Midian te khiah amahte saklam rawn lai ai Moreh tlaang ah um i. 2Ciafangin Bawipa in Kidian hnenah, “Nangmah thawn ai umtu mite kut ah Midiante ap tuh khiah minung ning tamze i. Cialo fangin Israel mite in i lakah hngal tuhai, ‘Kaimah kut in i o i.’ ti in ti mawh ngai. 3Ciamanin mi zapui zaak in, “A lau le ralhutte in Kilead Mual vumin let in tlung tu sek seh.’ti in rel tu.” ti in rel i. Ciafangin mi thawng kul hluanih, khai tlung ai thawnghaa lek taang i.\n4Ciafangin Bawipa in Kidian hnenah, “Mite khiah tam ze i lai. Ti hnenah kawih tulai ciata ah amahte khiah na cu sah ngang. Ciafangin kaimah in, ‘Nangmah thawn he pa feh tu seh.’ i tihnak pa khiah nangmah thawn feh tu seh. Cen, ‘he pa khiah nangmah thawn feh ma seh,’i tihnak pa khiah feh ma seh.”ti in rel i. 5Ciamanin Kidian in mite khiah ti hmunah kawih i. Ciafangin Bawipa in Kidian hnenah, “Uico bangin liak ai ti liak tute khiah a tumce in dah tu. Ciabangin a khukhlep ai ti ding tute khai a tumce in dah tu.”ti in rel i. 6Ciafangin a kut khiah a kaa ah dahai ti liak tute khiah mi zathum i. Ikhalselai cialo hlah hmuah tu khukhlep in tiding i. 7Ciafangin Bawipa in Kidian hnenah, “Ti liak tu mi zathum thawnin na o tuh ai Midiante khiah na kut songah na ap tuh ing. Cen a dang mite khiah amahte umhmun ten ah tlung tu seh.”ti in rel i. 8Ciafangin cia mite in rong khiah lang ai amahte kut ah thirhlung sin i. Ciafangin a dang Israel mite hmuah khiah amahte buk tenah tlung ruai sio ai mi zathum te lek taang ruai i. Midiante camp khiah Kidian hnia ai rawnlai ah i.\n9Cia zanah Bawipa in Kidian hnenah, “Tho tulai amahte camp ah zu tu. Ziangmanti fangin amahte khiah na kut songah na ap zo i hang ing. 10Ikhalselai nangmah lek in feh ngam hlah lesikhaw, na hnenum Purah thawn amahte camp ah zu tulai, 11amahte thurelhnak khiah za tuh i si. Ciafangin amahte camp tawng tuhin raal na pha tuh i.”ti in rel i. Ciafangin ani khai a hnenum Purah thawn camp songai raalkapte santari kil hmun ah kawi i. 12Ciafangin Midian mite le Amalek mite le nisuak hmunlam ai mite khiah rawnlai ah khokhuak zah in tamin um i. Amahte kala-uk khai varkam ai runsiat zah in a siar zolo in tam i. 13Kidian hleng fangin, ciata ah mi pakhat pa in a rual pa hnenah a mang rel i. Amah in, “Mitua niu ah mang pakhat man ing. Mangrin lo in kawlkawn pawnghmuk pakhat khiah Midian camp songah leu ai buk pakhat khiah khi le cia buk khai bungbaleh in tlu ai per berh i.” ti in rel i. 14Ciafangin a rual pa in, “Cia khiah aisu dang khai i lo ai Israel mi Joash fapa Kidian vangsau i rori i. Ziangmanti fangin Pathian in Midian le camp a veksenin a kut ah ap zo i.” ti in ti i.\n15Kidian in cia mang le a lethnak thu khiah za fangin Pathian khiah bia i. Ani khai Israel camp ah let leh le, “Tho tuu-ih. Ziangmanti fangin Bawipa in Midian te camp khiah ning kut ah ning ap zo i.”ti in rel i.16Ciafangin Kidian in a minung zathum te khiah hmun thum in khan ai thirhlung pakhat le palang bel kualawng pakhat songah meifar dah ai pakhat ten pe i. 17Ciafangin amahte hnenah, “I sik tu i lai i bawnhnak i cung tuu-ih. Hlir tu i lai, camp rong ah i hleng fangin i bawnhnak bangin bawn tuh i si. 18Kaimah le kaimah thawnai umtu mite in thirhlung kin tum fangin, ningte in khai camp nak cang in thirhlung tum tuh ve i lai, ‘Bawipa le Kidian vangsau.’ti in ti tuh i si.” ti in rel i.\n19Kidian le amah thawn ai mi zakhat khiah camp rongah zan seulai ah santari kiltute thleng dun teng fangin hleng i. Ciafangin anite in thirhlung khiah tum ai amahte kut ai palang bel khiah khoi i. 20Ciafangin kampani pathum in amahte thirhlung khiah tuum ai palang bel khiah khoi i. Amahte kekeh kut in maifar khiah sin ai amahte kiahhan kut in thirhlung khiah tuum le, “Bawipa le Kidian vangsau.”ti in au tlang i. 21Anite khai camp cingkim ah ding tlang ai cia camp ai raalkapte khiah a veksenin au ai tlan tlaang i. 22Mi zathum in amahte thirhlung khiah tum fangin, Bawipa in camp songai raalkapte khiah pakhat le pakhat vangsau thawn tawngdun ruai ai raalkap te khai Tabbath hiang Abel Meholah ramri tian Zerah lam Beth Shittah ah tlan i. 23Ciafangin Naphtali le Asher le Manasseh veksen ai Isael mi hmuah khiah khawm tlaang ai Midiante khiah hnawh i.\n24Ciafangin Kidian in Efraim mual caang ah thuthantu te hlat ai, “Zu tu i lai Midian te khiah tawng in run ti tanhmun khiah Beth Barah le Jordan tianin long tuu-ih.”ti in rel i. Ciafangin Efraim mite khai a veksenin khawm tlang ai run ti tanhmun khiah Beth Barah in Jordan tianin long i. 25Ciafangin Midian bawi panih Oreb le Zeeb khiah pom ngah ai Oreb khiah Oreb lungpui vumah rek ai Zeeb khai Zeeb capitti rialhmun ah rek i. Amahte in Midiante khiah hnawh ai Oreb le Zeeb lu khiah Jordan khatlam ah Kidian hnenah kawih i.


Yangon ah lainu:Pa tak nam’Massage riantuan nu konglam’Tawi le Singapor um lainu cheukhat sining. – Lai Lungrawn Post\nYangon ah lainu:Pa tak nam’Massage riantuan nu konglam’Tawi le Singapor um lainu cheukhat sining.\nJanuary 6, 2021 January 6, 2021 admin Theihtlei\nHnatuan timi cu a phunphun aum. Zirsang tlawng kai tu hrang cu sim’ lo sehla. Chin fala tlawng phun nei lo tu pawl an hnatuan dan kan zoh a sile a hrek in Ramdang an feh, a hrek in Nulepa cawm tu ttha an neih le Innah an um ve men, a hrek cu Phunhra onglo Nursing kaih theih nak a um ruangah Nursing an kai, a hrek cu Bible tlawng an kai ih tambik cu Singapore ah mi hnen-um ding in an feh. Tuttum ah Yangon ih Massage hnatuan tu thawn kan tongawk ih kam hnit kam khat kan biak-aw..\n” Na Nulepa tek an dam lai maw .. Ule nau pawl tek ” tin ka sut ih ” an dam.. si nan, Ka pa cu an cancan a naa ringring.. paisa ngah ding in hna tampi khal a tuan thei lo, Ka Nu nih hangnah hangrah pawl zuar in kan nung.. Nau le pahnit le tlawng kai.. Kan har tuk lawmmam ih Yangon khawpi ah hnatuan sehla .. tiin ” tin i sawn.\nChin mi tampi cu phunhra ong lole Singapore an feh ttheh.. Singapore feh ding tek na tum lo maw ” tiin thu ka sut lala ih “ka tum dah ve ko.. sinan Ka Cuap ah TB nat tuar dahnak hmaphe aum ih ka feh thei lo.. feh sehla ttha lawlaw ko nan si.. Inn tlun ding le zianghman tuan theih nak aum lo.. hmaisa bik ah Dawr ka zuar.. dawr zuar cu ting 1 ihsin 150 te lawng si tikah ka cawm thei hai lo.. Mon ram lamih ra ka rualnu pakhat in Massage ah kan tuan ke i ti ih Massage cu ka tuan.” tiah i sawn ve.\nPaisa ngah dan lam tek ” tin ka sut lala ih ” Paisa lampang cu kan mah laksa cu Pakhat kan hmet le Section 1 ah Thawng 1500 kan ngah ve ko.. Nikhat ah mal bik 5 ihsin 10 tiang ka hmet ko. Sinan, hmeh duh ih an feh si tikah ttha tein kan hmet sak le hmukphu ah 1000 ihsin thawng 10 tiang cu kan ngah ve ko.. thlakhat ahcun ting 500000 ihsin ting 1000000 ( ting hra ) tiang cu kan ngah ve. ” tiah i sawn ve lala.\nChinmi ah Massage tuan tu an mal kan ti men ke… Massage tuan le a san um lo pipi taksa pawl lampang an tuar ttheu tivek in a rel mi tek ….cun, Massage na tuan tikah na ningzak phahphah ko maw ” tiin ka sut sal ih ” hmaisa ahcun ka ningzak ve ko.. Sinan, Hotel pi ih hnatuan cu thianghlim ten hnatuan a theih ko.. Massage cu Oil ih hmeh ding maw , Oil hman lo taksa hmet menmen khal an um.. Oil ih hmeh cu mipa taklawng ih a zahmawh te lawng kan khuhsak .. Sual duh nunau hrangah kha vek ah an sual ko ding..\nkei khal Hotel sisi.. Zuuri paisa nei lo tivek a ra mal.. Boss deuhdeuh an ra …. dungta lam ahcun ka ningzak lamlam lo… Massage tuan ruangih taksa pawl ngah .. taksa him lo tivek a um lo.. taktak in cu hnatuan pakhat a si.. dawr nei tu le hnatuan upa tampi a um ko si.. kha vek san um lo ih thua tuar tivek a um lo.. kan mah thinlung si a thupi …\nminung cu sual ka duh tile Nu le pa tangsung rori in tla an sual thotho… Minei nung deuh pawl cu Beer , zuu an in tikah hmet an duh ngaingai…an Nupi pawl in le an hmet thei lo… cu ruangah Massage hnatuan timi a um nak si…. kei cu Hnatuan pakhat ah ka ruat men ” tiin i sawn ve.\nNa NulePa tek paisa na kuat thei ko maw ” tiah ka sut lala …” kuat ee.. thlakhat ah ting 300000 ihsun ting 500000 tiang cu ka kuat ttheu ve ko..” i ti lala si.\nNa nuamawk ko maw ” ti ah ka sut lala ih ..” a nuam ko si… tlawng phun nei lo pi ting 500000 ngah timi cu hivek hnatuan lawng um ko si.. Paisa tete tla kei mah tein Bank ah thlakhat ah cu ziah tivek ka ret ve ko… neta le ka tuan thei lo ding ruangah si… Paisa ka khol mi pawl a tam le Khua ah ka tlung ding ih hnatuan fate pakhat tal tuan ka tum ‘ tiah i sawn.Ka lungawi tuk maw… , Ka lungawi tuk ve… tiah ka biak hnu cu ka tlung ve.\nBy Saya:Van Laimi a lamkip in kan thancho’Kho nak hna profet bantuk in ka auh la ka timi ka tuah tak cang.\nLaiholh:Biden sining vialte’Laiholh in phuan dih a sicang(+video)\nYemen Ram Misual 3 Hna Cu Mipi Hmai Lamlai Ah An Thah Hna


An Neiaw Ih A Thaisun Ah A Nupi In A Thihsan – Meifar\nAn Neiaw Ih A Thaisun Ah A Nupi In A Thihsan\nNovember 4, 2021 admin Leitlun 0\nMalaysia fala le tlangval tuakkhat cu an duhdawtaw zet ih October 23, 2021 ah an neiaw. An kutsihnak ah an sungkhat rualpi pawl thawn an nuamaw zet, an hmin cu Mohamad Amirul le Siti Saraf an si. Kum 25 mi veve an si.\nAn neihawk zan ah monu in mopa cu a thangharh ih a lu na tuk thu a sim, cumi hnuah an itthat sal. Zinglam tiang cu a buai nawn lo. Cutin zing an tho tikah cun a thawsam ciamco ruangah siizung ah an tlanpi.\nSiizung an thlen hnu reilote ah sibawi pawlin a thih thu an phuang ih a thihnak san cu a thluak sungah thisen lut (Brain Haemorrhage) natnak ruangah an ti. Mohamad Amirul in “A thawsam ruangah ambulance ka ko hngal ih siizung ah kan tlanpi, sun nazi 12:30 ah a thi tin an nenhnget” a ti.\nNazi 24 sung khal an neiaw man lo nan a thinlung sungah a cam ringring ding. A nupi cu a thih hlante ah “Kan neiaw zo…” tin thawsam cingin a netabiknak a ṭongsuak ta. An thuhla cu leitlun mipi pawlin an thei ih an lainat tuk, tuarpinak phunphun an langter ih lusun innsang cu an theitawk in an hnem rero.\nThil Cang Thei (4): Pu No Than Kap\nSiizung Hnaṭuantu In Mithi Ruak 100 Hrawng A Pawngsual


Myitkyina ah Thlipi a Huuk, Thailand ih suak thok mi Thilherh pakhat Myanmar pan in a ra | Falam Online Media\nSeptember 30, Myanmar nazi 3 luan hrawng ah Kachin ramkulh Myitkyina ah Thlipi a hrang.\nThli tha cak deuh ruangah Myitkyina, Ayar veng, ဆည်မြောင်: zung kiang ih Hmawng Kung tar pi cu a taw hram in a pok ih ziinpi luah baan in a tluk. A ṭek in hnor ngah ruangah inn mal lai a siat ih numi pakhat in na tuk lo in hriam hma a tuar.\nCozah zung sungih Tlawr thing kung khal thlipi in a hran tluk ih ziinpi kap ih motor par ah a tluk tiah a hmu tu pawl in an sim.\nက-ည-န zung kiang ih phone banṭhuam khal a tluk ih khawngaw le hliamhma tuar cu an um lo tiah BBC in a tarlang.\nNikhua thawn pehpar mi ah, Myanmar ram nikhua zoh thiam pawl in a ra lai ding mi nazi 48 sungah မြန်မာ့ကမ်းရိုးတန် le ကမ်းလွန်ပင်လယ် pawl ah tisuar tum tho thei dinhmun a si tiah thuthannak an nei ih Tipithuanthum par ih hnaṭuan le Tipi par ih khual tlawng pawl hnen ah ralring cio dingin thu a than.\nA hring cuang nak hmun pawl khi ralring dingin rampi nikhua zoh zung in thu a than\nTanintharyi ramṭhen le Mon ramkulh lam pan ih ra thei mi thliherh pakhat cu Thailand tipithuamthum in a suak thok ih Kawl ram lam pan in a ra tiah, Myanmar ram nikhua zoh thiam U Chit Kyaw in a sim ih Tanintharyi kiangkap ah ruahpi tak in leiminnak a suak thei a ti.\n← ‘Pawhte Tum Nu’ tiih mi oah hmang Kilaw rual an Hnong – Video\nMinung 9 That tu Twitter killer tiih Theih lar Takahiro Shiraishi a phuang aw →\nMin Aung Hlaing ih suangtuahnak cu thil cang thei a si lo : Expert\nSeptember 17, 2021 September 17, 2021 Ni Hnem Sung 0


Sri lanka ih cabinet Minister hlun cu 2019 kum Thosal puaipi ni ih Khristian zumtu pawl siatsuahnak an ton mi thawn pehpar in kaih a tuar April 28, 2021 | Radio Veritas Asia\nSri lanka ih cabinet Minister hlun cu 2019 kum Thosal puaipi ni ih Khristian zumtu pawl siatsuahnak an ton mi thawn pehpar in kaih a tuar April 28, 2021\nSri lanka ih cabinet Minister hlun cu 2019 kum Thosal puaipi ni ih Khristian zumtu pawl siatsuahnak an ton mi thawn pehpar in kaih a tuar\nSri Lanka ramah 2019 kum Thosal Puaipi ni ih biakinn le hotel tampi ih bomb puahnak in minung tampi a rak that ih cuihhnu kum hnih a rei ah, cabinet minister hlun le a unau pakhat cu rinhlelnak thawn Police pawl in kan dung zarhte ni April 24 ah an kaih ti asi. An lam tang in thu rel sak tu dingah theih pi tu an kawh mi pa cun, hiti ih kaih an ton hi ram khel lam thu thawn pehpar aw mi asi ti'n thu a suah pi.\nTuitum ih kaih a tuar tu hi Sri Lankan parliament sungih khat lam party hotu, cabinet sung khal ih rak tel dah tu, Rishad Bathiudeen le a naupa Reyaj an siih, 2019 kum Thosal puaipi ni ih bomb puah nak thawn pehtlaih nak ruangah columbo khuapi sungih kaih an tuar mi a si ti'n Police lam ih sim phuan nak tuanvo nei tu Ajith Rohana cun a sim. Hi te unau hi daan vekih thuthen sak an si hrih lo nan bomb puahnak ah an tel ve timi cu thil um tu daan zoh in siseh, scientific lam zawngih zoh ah siseh, a fiang tuk ko ti khal in Ajith Rohana in a sim bet.\n2019 April 21 niah maih nunnak liam ih bomb puah tu minung 9 in Catholic biakinn 2 le Rcotestant biakinn 1, hotel 4 le innthar pakhat rori voikhat puah deuh thaw in an rak puah. Biakinn in an puah mi pawl cu thosal puaipi Pathian biak khawm laifang ih puah mi an siih minung 260 lenglo a that ih minung 500 hnakih tamsawn hliamhma a ngah ter.\nHi bomb puahnak thawn pehpar in thate'n thu zingzoi dingah nasa zet ih au pi tu cu Columbo khuapi ih Cardinal malcolm Fanjith a si. Rishad Bathindeen ih naupa Riyaj hi 2020, May thla ah thih ngam ih bomb puah tu pawl thawn pehtlaih awknak ruangah kaih a rak tuar ih October thlaah an rak thlah sal ruangah kaih a rak tuar ih October thlaah an rak thlah sal.\nCatholci Kohhran hotu pawl le Biaknak dangdang hotu pawl cu April 21 niah 2019 kum ih bomb puahnak kumhnih kim hngilhlonka an tuah ih biaknak dangdang siatsuah nak pawl cem dingah thlacamnak an nei. Cuih tonkhawmawknak cu bomb nasa zet ih an rak puahnak St.Anthony tualrawn pi ah an tuah ih cumi ah Hindu, Buddhist, le Muslim biaknak hruaitu pawl tla an tel.\nCardinal Fanjith in Muslim unau pawl hnenah a luan zawngih mai biaknak tannak pawl dodal dingah le Catholic zumtu pawl thawn bomb a puah tu pawl zingzoinak ah telpi dingah forhfial nak a nei. Sri Lanka cu mipum 21 million neimi ram a si. Cumi sungin zatek 70 leng cu Buddhist an siih zatek 13 hrawng cu Hidu an si. Cule zatek 10 zikte hrawng cu Muslim an siih zatek 8 cu Khrihfa an si. Catholic zumtu mipum 1.5 million an um ih Khrihfa a tamsawn cu Catholic zumtu pawl an si. Himi thuthang cu CNA thuthang ihsin kan don mi a si.


Pupa Luruh US ah Phur Kirsal - Chinland Today Media\nPupa Luruh US ah Phur Kirsal\nApril 15, 2016 1:46 am·0 comments\nNEW DELHI: Leitlunpi huap raaltho a vei hnih nak WW II lai, a hlan kum 70 liam zo mi caan ih Hinmalaya tlang ah vanzam thawn a hlo tu US ralkap mi 2 ih luruh cu US pawl cun mi zaan April 13 tlawngkai nithum ah an ram ah an hruai tlung sal a si tiin India cun a phuang a si.\nCuih mi (2) in luruh cu US pawl in kum reipi an hawl hnu ah India ram ih nisuah nak saklam, Arunachal Pradesh ih ram tupi sung ah hmuh sal a si. 1942 raal buai lai khan cuih US ralkap (2) cun India ram ih ralkap pawl tulsam mi thlak ding in an ra ih an hlo cih.\n1944 lai ah US ralkap vanzam B-24 Liberator vanzam cu mi 8 phur in lndia ram tupi ah a hlo ih tu ah US cun kan dung kum 2015 Septenber thla in thok ralkap tam zet thlah in an hawl rero ih tu ah cun hmuhsuah a si zo.\nUS Marine Crops Captain Greg Lynch simdan cun cuih vanzam tlaknak hmun feh ding cun ni (3) sung tlangkai a tul tiin a sim. Mi (8) hlomi sung in mi 2 si ding ih an zum cu hmuh a si zo ih US ram ah hruaikir sal an si hnu DNA test nak neih a si ding .\nDecember Snow Khiangte ZP\nTulai India Buainak\nKum Khatah Nauhak 1 Lakh (100,000) India Ah An Hlo Theu\nIndia Ram Tilet Tho In Mi 45 Nunnak La\nIndia Nisa 48C Thleng Mi 500 Leng Thi Zo\nIndia Ram Ih Pawngsual Tongtu Hmin


Minung Kan Kim Lopi -Juventus Coach Allegri – Times Of Chinland\nJuventus coach Allegri cun Champions league quarter final puai 2nak ih Ajax an neh lo hnu ah minung kim lo cun champion league ah hlawltlin a har tiin a rel.\nJuventus le Ajax puai ah Juventus hrang Captain Chiellini ,hmaitlan Mandzukic le Costa pawl cu damlonak ruangah an tel thei lo.\nAllegri cun ,”Kan hrangah C.Ronaldo a tuantha zet nan,quarter final dinhmun ahcun player zate damtha zetih kan neih ding a thupi.Ka rel rero zo bangin Champions league ih hlawhtling ding cun lek that tlunah damtha zetih kan umkhawm ding a thupi tuk.\n“Tui tum khalah mi 5 lai kan hnenih lek thei loin an um.Rugani le Bonucci khal minute 50 tiang hrawng cu an lek thazet nan,tanrual kan thiam lo tikah Ajax in remcang thazet zet an neih phah a si,” a ti.\nA hmailam dinhmun thuhla ah Allegri cun ,”Champions league ihsin kan suak fel zo nan,Juventus ah ka um hrih dingih season cem hnu lawngah kan hmailam umdan ding thu cu tha zetin kan reltlang ding a si,” a ti.


Vietnam Ramlak Ah Tarzan Ngai An Hmu – Meifar\nVietnam Ramlak Ah Tarzan Ngai An Hmu\nJune 30, 2021 admin Leitlun 0\nKum 46 mi Ho Van Lang cu ‘Tarzan ngai’ tin an ko, a sentet lai ihsin ramlak ah aum ih khuasung mipi pawl thawn an pehtlaihaw dah lo. Vietnam ral lai, 1972 kum ah American ralkap pawlin bomb an rak thlak ciamco.\nHo Van Lang tei inn khal bomb in a thlak ngah ih a nu le a unau 2 an thi. A pa in a upa thawn ramlak, hmun hlanpi ah a tlanpi ih an khuasa lanta. Ho Van Lang cu nauhak te a si lai ih leitlun ah minung dang an um le um lo khal a thei nawn lo. A pa khalin zianghman a sim lo.\nThingkung parah thlamte an sak ih an um. Thingtheirah phunphun, ramsa le khuaitizu tipawl an ei ṭheu, ramlak ah minung an hmuh asilen an ṭih tuk ih an tlan ciamco ṭheu tin ramtawi pawlin an rel.\n2015 kum ah khuasung ah an hruai thei, Ho Van Lang in nunau pawl a hmuh veten mak a tituk. Ziangruangah nunau le mipa kan um tikhal a theithiam hrih lo ih mipa-nunau cakhiarnak khal anei thei lo ti a si.\nA caancaan leh ramlakah an va tlanlut ṭheu ih khuasung upa pawlin an va lem ih an hruai sal. A upa Alvaro Cerezo in “Ho Van Lang cu naute vek a si lai, naute upa taksa sungih um a si.\nSia le ṭha khal a thethiam hrih lo, mi pakhat hi va sualaw ka ti asilen a sual ciamco hngal ding. Naute vek a si, sia le ṭha khal a theithiam hrih lo” a ti. Tu’ahcun mipi lakih tlanlen cu nuam a ti phahphah thlang.\nA Nupi A That Ih Covid-19 In A Thi A Ti\nAmai Fanu Rori Nupi Ah A Nei


Khawp khamten na it maw...? - Chinland Today Media\nDecember 2, 2008 4:53 pm·0 comments\nZan var hna a tuantu na si pang maw? Zan tlaipi tiang a meng ih zinglam tlaipi hnu ih a tho theutu na si pang maw? Ihthah khawp lo hi damlonak ih tawthawknak a si. Mi tampi cun ei in thatte kan ei ahcun zanvar khal hna tuan khal sehla taksa in a tuar lo an ti.\nCulai ah tuahmi mumal nei lemlo ih zanvar tongnak men ih caan rak hmang, mengsuak zikzik khal an um ih bet ah zanvar te computer hmai ih ca ngan khal an um ih, ihthah caan le thawh caan a bangaw lo nasa.\nMifim thiam thenkhat pawl cun zan nazi 10:30 hlan ih, ihthat in zing nazi 5:30 ih thawh hi hardamnak hrangah a tha a si an ti. Cumi a zumloih caan bikhiah nei hranpa lo ih duh caan caan ih it, duh caan caan ih tho khal an rak um thotho. Ih that kan khawplo tikah damlo lam kan pang timi cu mi tamsawn in kan thei. Nauhak te pawl khal khawpte an ih thah tikah um an tul nawnlo, an mah te an ngam. Khawmpte kan ihthahnak ih kan hung thang tikah hlasak kan duh ih leh khal kan hiar theu. Curuangah khawmpte ih cu sivai thabik a si. A hnuai ah ihthah khawp lo ih umtu daan le ihthah khawp ih umtu daan malte tarlan a si.\nKhawpte kan ih tikah:—–\nKan dam cak.\nThuruah a dik.\nRawl ei kaa thaw.\nThin a sau.\nA thazawng in thlir thiam.\nAwka thlum a suak duh.\nHlasak le leh a duh.\nTaksa hiarnak a phunphun a suak.\nPhurnak a tam.\nMit tha a cakter.\nKhawpte kan it lo tikah:—–\nDamlo tawthawh a si.\nThuruah a diklo.\nRawl ei hiar nawnlo.\nThin tawi vivo.\nThu a ruat sau paihlo.\nAwka hrang a suak.\nPhurnak a nei mal.\nMit tha mal vivo.\nLuak a suak.\nThinharnak a pung.\nNat dandang in mi a fan.


Leiba Hrang Ih Mai fate 3 Zuartu Malaysia Pacang - Chinland Today Media\nLeiba Hrang Ih Mai fate 3 Zuartu Malaysia Pacang\nJanuary 17, 2013 12:40 am·1 comment\nPETALING JAYA : Malaysia ram ih lorry motor mawngtu pakhat cun, a leiba neihmi pawl a rulh theilo ruangah, cumi rulhnak ding ah a fate 3 cu a zuar asi ti in a fate nu Liew Kim Yow cun MCA office ah asim asi. Nauhak 3 ih pa hi a hmin a relduhlo ih, kum 7 tluk , Serendah, Hulu Selangor ah an umtlang hnu ah fate 3 an nei asi.\nAsinan, neihawk ngai cu na nei aw hrihlo. Nikum September ah khan, hipa hin a fate nu hnen ah cun nafale 3 cu a nu in a rak zoh ding ih, annih cu Singapore lam ah hnatuan in an feh a tumtah thu a sim. Cutin, fate 3 cu a nu hnen ah a heiret ti in a fate nu hnen ah cun a sim.\nCumi lai ah, hi nu ih reldan vek asi le, mi in kan fate hi Rm. 50,000 le Rm. 20,000 in kan lo lei ding in ti nan, mai fate cu ka zuar sianglo ti in cupa cun a rak sim dah ti in asim. Cumi hnu cun a ngaih a thavak lo nan, a nu hnen ah thlamuang tak in an um a ti san men theu.\nCumi hnu thlathum ah cun, Singapore ih an feh ding pawl cu an thawn theh ruangah thin nuamlo zet cun a fate pawl hawl ding cun Liew cu a poksuak. Palik zung ah fate hlo ti in a va sim theih hnu ah, an fate hmin pawl an hun zoh ciang cu, 2012 October thlah ah le December 23 ni pawl ah , cu pa cun palik zung ah a fate a hlo asi tin a rak report zo thu a va theisuak.\nThu umdan an zohfiang vivo tik ah, fate pa ih a rak umpi ringring mi hi, loan in paisa tamtak la tu le leiba tamtak neitu asi ih, cumi ruangah a zuar asi an zum. Palik pawl cun, hi nauhak 3 rak lei ih rak cawmtu pawl cun a rangthei bik ih palik theihter ding in thu an suah. Cu pa khal cu kaih duhmi cazin ah an ret in tu ah an hawl rero. Mai fate rori zuarsiang, cuvek thinlung pu cu makzet asi.\nMalaysia Nunau Kum 60 Mi, Nauhak Zuarthuptu Kum 14 Thawngtla Ding\nFanu Neih Ruangah Nupi That Tum\nMah Le Mah Nawkkangaw Tibet Ram Ah Thlengsal\nA va mak ve mai fa te zuar ro ri cu, mi mak tak asi Pathian in a tlun ah tuarnak a pek ka zum, mah mi nung cu sim lo mah fa te hman zuar cu mak tak si. leitlun hi a mak vi vo a si hi


Burma Ram Feh Dan Ding Part 55 - Chinland Today Media\nBurma Ram Feh Dan Ding Part 55\nPi Suu Kyi Thusim Lai Ka Rak Kham!\nNLD chairperson Pi Aungsan Suu Kyi cu Delhi ih kan tl;awng Prospect Burma ah 16-11-12 ah a ra ding ti a si ruang ah 15-11-12 ni tla cu sunvu in tlawng ah thianhlim nak le office sung ih kan um tlan nak ding pawl kan tuah fel.16-11-12 zing nazi 9 hrawng ah police tampi an ra ih kan thilri hmuah hmuah an check thluh.Cui hnu ah tlawngta pawl thawn Pi Suu hmuah danding pawl kan zir.\nPi Suu hi himi zing nazi 9 ah a tlawng hlun Lady Sri Ram College ah a feh hmaisa.Himi tlawng hi kei tla in sawm nan , kan tlawng ih a rat hlanah cun khui hman ah ka feh ngam lo.Cule Pi Suu a motor ih a tum ih rak hmuak hmasai bik ding ah kan school council chairman Dr.Tint Swe le keimah kan siding ti a si.11-30AM ih thleng ding kan ti kha 1155 hrawng ah police motor on kan thei ih,cu cun motor 6 lai thawn Mercedes car 2 an ra ih thlalang dum a si ruang ah khui tawk ah Pi Suu a to ti kan thei lo.Cule ka rin lo lai ah Pi Suu ka hmuh cun car pakhat ih dung lam ih sin kan mai l;am ah a rung .Kei la Tint Swe cun kan rak cibai ,nunau 2,pakhat Kawl thuam le pakhat Lai thuam hruh in papar an rak pe.\nCui hnu ah Pi Suu kiang ah ka feh ih tlawng compound ah kan lut.Tlawngta pawl in au phah in an rak hmuak.Pi Suu cu a to lawk ih,cunah kei in Burma ram hotu leh kan tlawng in bom tu Pi Suu hi tlawng aiawh in ka lo hmuak ka ti ih,tlawngta pawl hnen ih thu sim ding in ka sawm.Himi ni ah kan tlawng school council member pawl,cu le volunteer teacher,American le English mi pawl tla kan sawm.Pi Suu cun tlawngta pawl cu thu a sim. A thusim sawh cu theih cia a si ih a thiam law law.Tlawngta cun ca zuam ding a si ih cui tlun ah tumtak nak neih ih tan lak ding a si ti pawl,Englsih lawng si lovi Kawl tong khal thiam a tul a ti ..\nKei kha time keeper khal ka si ruang ah,kan tlawng ih minute 20 hman um thei nawn lo ding Pi suu cu minute 6 hrawng a sim hnu ah kham thlang ka tum ih ka nghak hrih,cu nah minute 9 nak hrawng ha amw si kei cun ngam lo cing in ka pi,tickcu a um nawn lo ho khaw ka ti.Anih khal cu mak a ti duk di,a thusim lai titawp ding ih kham an um dah ka ring lo.Cule hnisuamsi in “Ziangso,tlawngta pawl hnen ah thu ka sim bet thei lo ding mawsi”i ti.Tlawngta pawl cu i leh dan ah an lung a kim tuk ih an za an beng ciamco fam the Cui hnu cu minute 2 hrawng lawng thu a run sim.ih cu hnu ah kan office ah kan lut.Kan office ih thilri pawl kan rak suah zo thluh ih,mi 13 lai lawng tonak ding ka tuah ih kan pi ih to nak cu a tha hlei ce in kan tuah.\nLaimi in induhdaw a ti.\nOffice sung ah cun Laimi kan tam sawn ti a theih ruang ah Laimi in in duhdaw zet ti a tong.Cule ziang ha ka lo bom thei ding tiin ih sut ih kei cun tikcu kan nei lovi ka lo sim man lo ding, Delhi ah Laimi 6000 lai kan um lai ih,hi pawl hi tuihnu kum 4 khal ah ziang maw zat an um lai ding.Cui ruang ah Prospect Burma scholarship lawng si lovin Prospect Burma tlawng te khal hi nghilh lovi in bom ring ring a tul,ka ti.Kei sawh cu hnakum ah ka ra tlung ding ih,Chin state ihsin NLD hrang ah hna ka tuan ding ka ti.I zoh keu keu ring ring.Ziang hman a tong lo.Himi hnu ah kan volunteer teacher pawl hmel theih awk nak ka tuah sak.Himi hnu cun an suak ih Oxford school ih a amah rak hmauk tu Burma mi 1000 lai um nak ah an feh.Kei khal Dr.Tint Swe ih car ah ka to ih, police pawl kan thlun ih Oxford school ah cun tikcu khel in kan feh.Ka tlawng hrang ih tuan ding pawl cu ka staff le tlawng ta pawl in an run tuan.Pi Suu ih thusim lai rori ka chawlh tir hi tu khal ih ka ruah tikah ka hnih vek a suak,ka thin vek a phang.\n( Suak leh ah Oxford school ih thu a sim mi pawl )


LDU in ralhraang MAH sawmnak cohlangtu a sungtel pawl hrem tum - Falam Online Media\nLDU in ralhraang MAH sawmnak cohlangtu a sungtel pawl hrem tum\nMay 13, 2022 Ni Hnem Sung\t0 Comments\nSAC cozah thawn remdaihnak thurel dingah LDU (Lahu Democratic Union) an tel ve ti`n ralhraang lam in thu an suah zo nan LDU hruaitu Kyar Khun Sa cun an tel tumlo thu a rel hlei ah MAH sawmnak cohlangtu LDU sungtel pawl hrem an si ding ti`n thu a suah.\nMay 12 nikhenmi LDU thusuah ah May thla thok lam ihsin LDU hruaitu Kyar Khun Sa in remdaihnak thurel an feh tum lo thu a rel mi pawl siseh, LDU bawibik sangtu in SAC thawn remdaihnak thurelding an man hrih lo thu media hnen ah a rak sim dah zo ti`n an tarlang.\nThusuah ih tarlang mivek a si le ralhraang sawmnak an cohlangmi cu tlunlam theihpinak teloin LDU အတွင်းရေးမှူး Kyar Solomon in amah thuten a cohlang hlei ah MAH tongtuding palai kan hril zo ti`n media hnen ah a rak sim zo.\nLahu Democratic Union cu kan ram a buai hnu, ralhraang SAC cozah sawmnak tapiang cohlangtu pawlkom an si nan tuṭum remdiahnak thurelding sawm an si thu ah an ruah dan a kalhaw in a lang ….\n“Curuangah SAC cozah remdiahnak thurelding sawmnak kan cohlang timi cu official a si lo ih LDU hruaitu pawl in kan theihpi lo.”\n“Pawlkom phungdan pahbalin mahte thuthluknak tuahtu pawlkom sungtel zaten Daan vekin hmalaknak kan nei ding” tiah Lahu Democratic Union in official in thu an suah.\nSAC ralhraangbawi Min Aung Hlaing in Tlangpar hriamkai hruaitu pawl remdaihnak thurel a sawmmi ah pawlkom 10 in an cohlang ti a si nan, atu ah Lahu Democratic Union a hnukdawkawk saal ruangah ralhraang sawmnak cohlangtu cu pawlkom 9 lawng an tang a si.\n← Falam hrang thil phur ṭheutu Truck mawṭaw tumpi cu tu ni tiang a umnak theih a si lo\nKhuate ih Umhmun khuar tumtu Ralhraang ralkap pawl cilnuai tuar →\nYangon Airport ih Paisa fai tamdeuh phur lut/suak a him lo\nSAC ralhraang pawl in Meithal hmet puak in Oxygen hngaktu miburpi Ṭhenṭhek


CONGOR NEH LO RUL SIANGPAHRANG – Times Of Chinland\nTur nei ramsa hmuahhmuah lakah Congor hi tur cakbik pawl ah a tel hrimhrim mi a si.Congor cuk tongtu tampi an kut le ke tiang tansak an si.Tutiangah Congor tur kham theinak ngaingai si a um hrih lo ti si.Hi tluk ih tihnung tur neitu Congor cu zianghman siar lo ih lehpi men theitu pakhat a um.A hmin cu Elies Lentorio timi Philipines pa a si.Tucu Philipine ram ah Congor Siangpahrang ti rori in an kawh mi a si.Ziangah hitin Congor a ngam ticu mipi ih kan theih duhtuk mi a si ko ding.\nNikhat cu zung feh dingin Elies Lentorio cun a Bike nun a tumlai ah a Bike a nung thei loih tuah dingin a timlam rero.A Bike Toolbox a von ong cu congor pakhat rinlopi in a ra suak ih a cuk.Cutin a kut cu Congor cun a cuk ngah.Elies thinheng tuk cun Congor cu a Lu in a kaih ih a Lu a keubul ih a thisen tiang a volh lawlaw.\nCutin inn sungah a lut ih daiten a itthat laiah rinlopin a khua a sik.Cutin a hmur pawl a dup ciamco ih a kut khal meikang puar bangin a puar ciamco.A innsang pawl cu an thlaphang in Elies cu Sizung ah an ret.Sizung an thlen in Sibawi cun an cek ciamco ih natnak zianghman an hmu loih a lung khal a that thu an sim.A thaisun ah Sizung cun an suahter.\nCuihnu ihsin Elies cu ziangvek rul ih a cuk khalle zianghman na le poi a um nawn lo ti si.Tuah cun Rul siangpahrang tiah an ko ih inn tin in Rul an inn ih a um ah sawm in an kaiter theu.Tuah cun Rul ruangah sumpai tampi nei in milian pakhat ah a cang zo.\nZAKHMUL CEIMAWI UARTHAR


Palestinian Pawlin Obama Fak - Chinland Today Media\nPalestinian Pawlin Obama Fak\nJune 29, 2009 7:22 am·0 comments\nIsrael Prime MInister, Benjamin Natanyahu in Palestinian pawlin a hrantei ralkap leh ralthuam leh Vanzam tumnak Airport neilo dingih ret a tummi cu, Palestinian Tapung Hamas, hotu Khaled Mesaal cun a pawmlo thu a simih. Isreal PM Benjamin Natanyahu ih thil tidan cu miphun thleidan awknak tihnung bik a siih, Italy ramih Fascist pawlleh Germany ramih Nazi pawlih rorel nak vekih rorel ah Israel PM Benjamin Natanyahu cu a puh.\nUS In Somalia Ah Ralthuam Kuat Ding\nFrance Vanzam Tla Hawl Cawl Thlang Ding\nTaliban 5 Kap That\nHimi laiah Hamas hotupa Khaled Mesaal cun US President, Barack Obama cu a fak zetih, Palestinian leh Israel karlakih rualrem awknak a um theinak dingih theitawp suahih Isreal ram thensak ih palestinian pawl hrangih ramhran dinsak a duhnak cu rualrem nak duhtu a si tiah Obama ih hnen ah lungawi thu a sim.\nIsrael ram lakthen sakih Palestinian pawl hrangih ram hrantei dinsak dingah hin thil ttul mawipawh zet tuah hmaisak ding a umih cumi cu Palestinian hrangih ramhran te dindingah Palestinian sungah pawl pa hnih Hamas leh Fatah an umih hipawl karlakih rualrem awknak a um hmaisak a ttul ih, hi Hamas leh Fatah pawlhi an mah le an mah khal hua awzet an si ruangah ankar lakih ruamrem awknak um hmaisa loih Isreal ram lak thensak ih Palestinian ram hran dinsak dinghi buainak tam sinsin tisuak tu a si peimaw? tihi an buaipi bik mi a si.


A Thin Hnemtu In A Thihsan – Meifar\nA Thin Hnemtu In A Thihsan\nJanuary 10, 2022 admin Myanmar 0\nMyanmar ramsung buainak ruangah duhdawtaw zet mi innsang, fala le tlangval tampi cu siang lo zet cingten an ṭhenaw rero zo.\nTuiṭum khalah Karen ralkap Khu Noe Reh le a fala Maw Pray M Law cu tongaw sal nawn lo dingin an ṭhenaw. An pahnih in Karen ralkap an si, tlangval Khu Noe Reh cu doawknak tualrawn hmun pakhat ah a nunnak ava liam.\nMaw Pray M Law in, “Ka U ee, na feh tuan tuk aw. Ka ra kirsal lohli ding, ka ra kirsal tikah ngainak thu tampi ka lo sim ding na ti si. Tu’ahcun keimah lawngin in tan maw, ziang asikhallen ka rak lo hngak ringring ding.\nRest In Peace ka lo ti siang hrih lo, ka lo hngak ringring ding. Mual na liam hnuah kei ka ra poksuak ve thlang ding, ninu a liam hnuah thlapa a suaksal vekin na dung thlun in ka poksuak thlang ding” tin a tarlang.\nTitanic Film Luahlantu ‘Spider-Man: No Way Home’ Zuknung\nRalpi Veihnihnak Laiah US Ralkap Pakhat In A Nui Hnenah Ca A Kuat, Kum 76 Hnu Lawngah A Cakuat Cu An Hmu


ISRAEL HRILAWKNAK & US BORUAK - The Chin Times\nThe Chin Times > Thuthang > World News > ISRAEL HRILAWKNAK & US BORUAK\nISRAEL HRILAWKNAK & US BORUAK\n1. Israel Hrilawknak ah Benjamin Netanyahu Nehnak Co\n#Israel hrilawknak cu April 9 ni ah neih a si ih PM tuan lai Benjamin Netanyahu le a tanrualpi party pawlin Israel Tluangsuakbu Knesset ah nehnak an co ruanagah Benjamin Netanyahu khal cu term 5 nak PM tuan dingin acozah a tuah ding a si. Israel Tluangsuakbu Knesset ah him tlangsuak palai 120 an um. Netanyahu ih party Likud hin tokham 35 an ngah ih an rualpi party pawl thawn Right Bloc hin tohkham 65 an ngah ding a si.\nKhatlam ah Israel ralbawibik Gantz ih Blue and White party cun tohkham 35 an la ve nan an rualpi Left Wings pawl thawn tohkham 55 lawng an ngah ruangah an sung tinak a si. Mr. Gantz hin TV Chanel 13 ih mipi ngaidan a rel cu pawmin nehnak co ah a rak ruataw ih Israel mipi hnenah nehnak thucah le lungawithusimnak a rak nei man lo ziang! Tu cu an duai pawmin an suak fel zo.\nBenjamin Netanyahu hi Nationalist Hardliner an ti tak Israel hrang ding khawng ememtu a si ih US President Trump thawn hawipi tha an si ruangah Democrats President Candidates pawlin an phawm ciamco. Beto Orouke lephei cun ‘hnam thliartu, hnam filing neitu a ti. (Nitlaknak ram lamah cun ‘racist’ an tiawk hi namtlakawknak thabik a si. Racist tiih an ruah mi hi cun mipi awfis ah hna an ngah thei dah lo hleiah Artist pawl khal an tlaksiat phat theu). Asinan anih hi Russian President Putin, India PM Modi le Japan PM Abe pawl khalih an upat zet mi a si. Benjamin Natanyahu hin nehnak a co cun Gaza tipi kap, Palestine-pawl umnak cu luhhnawh a tum thu a rel. Hi hi 1993 Oslo Agreement pahbalnak a si tiin leiltun ramhruaitu tampi in an sawisel.\nHiti Bibi (Israel pawl kawh dan) in nehnak a conak san tumpi pakhat cu Trump in Jerusalem cu Israel khawpi ih a pawmpi le Galilee nisuahnak tlangtluan Golen Heights cu Israel ramih a pawm ruangah a tel. Cun Russian President Putin khalin kum 37 liam zo, Libenon ral ih Israel ralkap thipawl ruh a pek ruang khalah mipi duh a hlawh phah a si. Cun Israel cimih tumtu Iran ralkap cu US acozah in Israel hrilawk ding ni ah ‘tha hrum thawh pawl'(terrorists) tiih an phuan khal hin Vawrhlam phuaih hrang an hlawkpi ti a si.\n#Hitin Bibi cu Israel PM tuan reibik a si dingih eithup puhnak pawl ihsin khal a talsuah thei phah ding. German tihnuai lawng lei thu ah eithupnak neiah puh a si. Israel hi Middle East ah ram zalen um sun a si ruangah anmah khal an doaw cece ve a si.\n2. US Boruak\nTrump Campaign cu Russia in a tanpi maw timi zingzawi (Investigate) ding ah Robert Mueller kha tuanvo pek a si ih kum 2 sung zingzawi in mi 500 lenglo thusuhnak a neih hnu ah Trump cun sualnak a nei lo tiin March 24 khan Attorney General William Barr hnenah report a pe a si kha. America ih danthiam hleice mi 18 in kum hnih an zingzawi ih an hmuh lo kha Democratic hruaitu hrekkhat cu, “Robert Mueller in a sualnak hmu lo khal sehla a sual ti kan thei” ti vek, “Hi thu ah sualnak nei lo khal sehla kan hlawn thotho ding” tivek an tawng ciamco.\nTrump duhnak khal a pung deuhdeuh. Ramusseum in mipi ngaidan a laknak ah cun duhtu 54% duhlotu 44% a si. CNN ih tuah mi ah cun a sang thei cuang lo. Russia bawmnak ruangah Trump a tling timi Media pawlih an au ruangah Trump Job Approval rate hi 40% kiangkap ah a um ring ring. Tu cu hi thuphan thu a suahtertu lam cu ziangzawi ve dingin AG William Barr a timlamaw tiin thuthang a suak.\nDemocratic lam cun tawka hur(Gay) Candidate an nei. Pete Buttigieg , kum 37, Indiana ramkulh South Bend khawpi uktu cun President a cuh thu theih a si. Tu ah cun America ah Gay President neih pawi tilotu 71% an um zo ti a si. Tu hi a boruak a tha vivo ih Democratic Candidate 18 lakah a pathumnak a hung tling so zo. Vice President Mike Pence cu Khristian tha tak neih bangaw neihawk pawmlotu a si ih Buttigieg cun, “Mike in ka sinak ah lungkimlonak a neih a si le in sersiamtu thawn el-aw hai she” a ti. Nitlaknak rampawlin an tisual theu cu Pathian in hitin in sersiam an ti theu, ngaingai cun Pathian cun mi pangngaiin a sersiam nan hursualnak ah anmahte an lut sawn mi a si.\nTexas ihsin Senator Ted Cruz cun Facebook le Twitter CEO pawl cu Senate Committee ah a kawk hai nasa. A san cu hipawl hin LGBTQ dodalnak le zumlonak cu ‘huatnak tawngkam’ Facebook le Twitter ihsin an hlawn theu ruangah a si. Cuhleiah pumsung naute thah duhlonak lam khal an rak dirtla theu. Cun Conservative le Republican lam account phihsak tla an rak nei theu. Hipawl ruangah kawh an si ih na takih kawk an si.\nAwle ngan ding a tam tuk nan hivial hin kan duhtawk hrih ding. Hmai zarh ah tawnawk sal kan tum ding.\nPhoto: Trump & Bibi.. Jed Zuala Cawnghlut ih Post mi laksawngmi a si.\nPrevious Article Ting 200 Hlo Thubuai ah Chin Cozah in A Heektu siseh Thuthang Ngantu khal Khing tum\nNext Article Thuthang Diklo ih suah ruangah MNF cun Vanglaini a khing tum; Video\nZuartu le Huikhawmtu – by Thawnga\nBreaking News: Falam ah Covid19 Minaa 3 Karh


Kei Par Tin Lawr - Chinland Today Media\nKei Par Tin Lawr\nFebruary 7, 2010 6:17 pm·1 comment\nKei cu kei ka si. Ka thinlung khal thu ka sim theu nan a sang dahlo. Ka ruangpi cun a rak bawm ih lungrual in kan zaten kan duhlomi kan tuah khawm. ‘Mi cun mifelte a si’ in ti, asinan ka sinak theitucu ka thinlung le keimah lawng an si.\nFala! ka lo sim, I thei duh hlah aw, mi danglam ka si. Khatin I zoh hlah aw, thang sung ah na thleng ding. Na tongkam ralringaw ka tongsual na ti leh ding. Thu ka cingtheilo nan cinken theimi ka nei ve.\nMi farah te ka sinan duhdawtnak ahcun ka lian. Ka theihcia mi thu le hla bangin na sim ding mi ka thei. Asinan, I dai hlah aw, thaihliak ka si. Na tohnen pangmi na puante ka hnuk duh nan thildang pin na ruat pang ding ka phang.\nKa mithmai cu thurobang a nem ko nan ka thinlung cu zan palaap a si. Na hnih caan te ah paradise hlo ka hmu. A hlo sal. I zoh caan ah na mitsung ah Pu Noah ih vangro ka hmu. A thlahmi thuro raangte thawn.\nA tir ahcun ka rak lo duh taktak asinan ‘ka lo duh’ I ti ve sal tikah partinlawr ka sinak ka mangsal ih rose par mawi dang khiak ding ah ka thinlung a tlan zo. Kei cu duhdawtnak langte neitu ka siti rak thei ringring aw.\n—– Salai PiiPuu ——\nFala fel ih an Tlangval DDnak an sim dan\nKa Nunnak Na Si\nPang Par Mawi says:\non February 8, 2010 at 4:11 pm\nNa sual dan 🙂\nSiar a nuam em.


Police Pa Pakhat Nih Leknak I A Hmanmi Bomb A Puak Sual I Minung Pahnih Annunak A Liam – Chuncha News\nPalik pakhat in leknak ih a hmanmi bomb ti puak mipahnih thi: July 15, 2020 suimilam 8:50 pm hrawng ah mahte ukawknak ngah Pa-ai ram Pin-long myone , Ti-cit khua ih “Zaw” sammeh dawr ah ralkap pakhat in capo bawlnak ah bomb a hmang ih bomb a puak ruangah mi pahnih an thi tin Aung-Pan ne-mi police station in thu theih a si.\nThilthlen dan cu “Zaw” timi sammeh dawr neitu Mg Zaw le Aung-pan ne-mi police station ih police Kyaw Zin Lat, Khun Sing Htun le Zaw Win pawl cu sammeh dawr sungah beer an in khawm ih palik Khun Sing Htun cun a pai mi denpuak bomb( ziangvek bomb a si ti hliakhlai lai) a phorh ih capo bawlnak ah a hmang ti a si. A rualpi pawl cun an dawn rero nan luarpar kai sinsin in bomb kilhnak a phoih ih a rualpi pawl dawr leng an tlansuah lai ah a puak ti a si. Himi bomb puak ruangah pahnih cu an thicih ih a dang pahnih cu hliam nasa zet an tuar ti a si. #sithumaung\nThawngpang dang<<< Hi kong hi an luancia thla zeimawzat ah Trump nih arak tuah mi thil an si .tutang ah kan rak tar tthan nak aruang cu Tu ah biatak te’in Social Media ah a rak lar taktak than I asi,Billion minung nih an like I an zoh .Trump cu a biakam ah nihin ni tiang a dir peng mi asi tiah an timeline ah an I tial cio, Cu ruangah an rak tar ve tthan nak asi. Atang ta hi relchap.


Tlang Zim Ka Thleng Tengteng Ding -\nTlang Zim Ka Thleng Tengteng Ding\nHornbill December 26, 2021 1\n2011 April 11 ahkhan India ram ih rampihuap level volleyball laktu nunau Arunima Sinha cu Lucknow khawpi ihsin Delhi khawlipi ah “Padmavati Express” timi tlangleng thawn a feh.\nCentral Industrial Security Force (C.I.S.F) camibuai tuah ding a si ih, tlangleng ticket ttha a co ngah nawn lo nan, tikcu khelh a ttul ruangah tlangleng ih minung tetnak bik, thilri le minung rawi aw celcel ih umkhawmnak General Coach ah a to.\nVansiatnak phurtu cui’ tlangleng ahcun, rukru bur khat an ra ih Sinha ih tthi an long tum. Rukru pawl thawi’ an sualbuaiawknak ah tlangleng par ihsin an hlon thlak. Padmavati tlangleng ihsin a khatlam tlangleng zin ah a vung tla. Vansiat le malmak ah khatlam ihsin tlangleng a ra ngelcel ih a ke vorhlam a rial ih tlun ah kehlam ke khal nasa zet in a hliam.\nA ke le khel zawn ih hriamhma nasa zet a tuar ruangah zato ah thla li sung a um. A riahsiat thlak bik mi cu sibawi pawl in a vorhlam ke cu tan lo theih a si lo ti an hmuhsuah mi a si.\nZato ih thla li a um sungah media ah a thuhla nasa zet in an tarlang. Cumi cun a tuar cia mi beidonnak le thanaunak cu a luarter sinsin. Rampi level ih volleyball lektu a si ruangah cozah khal in zaangna domnak a pe. Volleyball lektu a sinak cu a cem zo ti a thei.\nAsile, a ruahsannak hmuahhmuah a hlo thluh maw? Hlo thluh lo.\nIndian cricket lekthiam “Yuvraj Singh” ih nun cu amah thawtkhumtu ah a hmang. Cancer nei cing ih Yuvraj Singh a damsuak ahcun, anih khal a vanduainak ihsin a dingsuak sal thei ding tiah a zum. Curuangah leitlun ih tlang sang bik a si mi Everest Tlang ah kai ding in thutluknak a tuah.\nA hmaisa ahcun a tumtah mi cu thil harsa zet in a lang. Asinan a nu le pa, a ttapa le a kaihruaitu (coach) hnen ihsin somdawlnak nasa zet a ngah. Cuti’n feh le tlang kai cu nuamtete’n a cinh thok.\nCu thluh ah tlang kai thiam hminthang Bachendri Pal thawn an tong aw. Bachendri Pal cun Sinha ih tumtahnak hngetkhoh a hmuh tikah mak a ti zet. Curuangah amah ih fingkhawi mi Uttarkashi Camp ah tlang kai a cinhter.\n2013 April 1 ah Sinha le Susen Mahto cu Everest Tlang ah an kai thok. Susen Mahto hi Bachendri Pal ih kaihhruainak thawn 2012 kum ah Chaamser Kangri Tlang (6622 metres) a rak kai dahtu, tlang par kaitu pawl zirhtu a si.\nNi 52 sung an kai vivo hnu, 2013 May 21 ah Everest Tlang zim an thleng. Cuti’n Arunima Sinha cu “Everest Tlang Zim ih Thleng Hmaisabiktu Ke Bul Nunau” ah a cang.\nPrevious Post: Christmas Can ih Kah cawlh lawk nak\nNext Post: Kum Thar Thu Tiam


"TIKULH " Album Ka Uar Rori Ko! - Chinland Today Media\nOctober 24, 2015 12:39 am·0 comments\n‘Kei in ka semterih Mai Kimmy, Ting Lyan Mang, U ThanThawng (99 % band), Album producer Ngun Sui Lian ( Chin TV ) in nunnak thaw an pek … Cu pawl cu Pathian in khuakhan le remruat a si’ tiah Salai Sui Za Lian Thang @ Zunphir cun a hlaphuah mi suahkhawmnak TIKULH Hlabuk cu i sim.\nA hla pawl YouTube ah an ret pei maw tiih ka hawl rero laiah “Thinlung Hrekkhat Lawng” timi mizaan ah ka hmu ngah.. Vei thawng zakhat cu ka ngai hrihlo nan vei hra tlun ka ngai zo.. A thla thu mallai te..\n‘Zithli hran mi, romei vek men ka silo,\nPuanzar phen in na hnih awn theih ding ka ngam lo\nKei cun a tak in ka lo duh\nThinlung hrek khat lawng, ka duh lo\nKeicun ka duhlo……’\nZunphir ih hlaphuah mi lar zetzet le Chin mino zatek 99% tluk ih uar mi ‘I Seherh Duh Hlah’, ‘Thlapi Pahnih Suah Zaan’ pawl at cilh in ka vahnak pohpoh ah ka phone thawn ngai ringring tu pa ka si. A hla pawl hi ka duh theituk ih; a hla pawl hi Album pakhat ah khum sehla tiin ka rak ruat theu. Cu ngaingai in tu ah hmindanglam leh umze nei ‘TIKULH’ timi thawn suak ngaingai. A suak hlan ihsin ngai ka caak ih ka thinlung I lak cia..\nChin hlasak ih ka uar filor cuangce mi Solomon MRH le a naupa BJ in an sak ding tivek titi a um lawk.. Aw!!!! ka khawlvel no a kim a sihi tiah karak lunghmui nasa.. Sinan remcan lonak ruangah an sak theilo. Ka hnuk mallai a ulh.\nAsinan… Santhar mino lakih an hlasak mi sunvu ngai khalih ka nin theilo mi, Mai Kimmy le Salai Ting Lyan Mang in an run sak ti ka theih kha cu… ring tuk lo in vanlam Halle… kha ka au man leuleu..\nTIKULH Album a cover ih Hangbo le a hri pawl ih umzia thei dingin, a sung ih hla hmuahhmuah phuahtu Salai Zunphir hmaton thusuh cu ka baak lai. Ziang khal a sile, a mak in a dangdai ih, nunram ih haal mi, lung thin sung ih thuthup, seherhmi biazai, mangsiatnak tirehtu ding le ngairiamnak hrang ih Zunphir hlaphuah mi burkhawmnak TIKULH Album cu Chin mino hrang santhar awnmawi ARSI pakhat a si rori a si.


June 12, Falam Ah Covid-19 Minaa Thar 7 Hmu Bet – Meifar\nFalam siizungpi ih OPD ah tuni (June 12, 2021) ah Covid-19 positive minaa thar 7 an hmu bet.\nOPD ih Rapid test kit thawn an zohfelnak ah; June 1 ah mi 7, June 2 ah mi 4, June 3 ah mi 3, June 4 ah 8, June 5 ah 1, June 6 ah 2, June 7 ah 2, June 8 ah 4, June 9 ah 2, June 10 ah 8, June 11 ah 1 le June 12 ah 7 tin zatekom 52 an hmu zo.\nFalam peng sung (Rihkhawdar le Laikhua pawl tel in) ah May 20 – June 12, 2021 tiang Covid-19 nat neitu mipum 174 an hmu ih mithi 2 a um. Mi 15 pawl siizung an țum saal zo ih atu ah siizung ih a taangmi 157 an um tiah theih a si.\nCovid-19 nat pianhmang pawl a simi taksaa, khuhkhuh, thawsam, rim thei nawn lo tivek a cangih mah le mah a rinhlelh awtu pawl cun Falam siizungpi ah zinglam nazi 10:00 – 11:00 tiang a lak (free) in Covid nei le nei lo zohfel sak ringring a si. (Chinland Herald)\nLeitlun Ih Mithmul Saubik, Sibawi In Ziangtin A Mithmul A Sau Ti An Theithei Lo


Australia Chin Kum Thar 2013; Tluangten Ṭhehsuak - Chinland Today Media\nOctober 11, 2013 12:34 pm·0 comments\nMelbourne : Australia, Melbourne khawpi ih Chin Kum Thar 3-6 Oct, 2013 ih neih mi ah khua hlan kan pupa pawl ih anrak thuamawk daan, kan Chin mi san tiluan a dotdot, Khuangcawi, Va sir ral laam, leh santhar laam aphunphun pholangnak neih a si.\nNi thumsung hi Chin Kum Thar puai hi hman a siih, sun ah lehnak aphunphun thawn hman a si hnu ah zaan ah awn mawi, nunphung pholannak pawl tla neih a si. A ni netabik ah Pathian biak khawmnak an neiih Chin ram ih leimin ruang ih harsatuar Zalai khua bawmnak ding hrangih sumpai khawnnak khal an neiih $ 1850 lai an ngah tiin thu ka dawng.\nTlawngkai ninga zaan ah Chin Concert Live Show in tuah a siih Adelaide Music Band le Melbourne Music Band pawl in zaihla thawn mipi an awi. Hip Hop laam khal a umih mi 500 lenglo in i mi zan ah puai an zawh. ‘Hivek ih Live Concert, Chin Kum Thar ih zaan khat rori nan tuah hi a ropi a si. Mino pawl tha a thoter ih puai a ti hlunghlai’ tiin Bawite Adelaide CCA hotu pakhat cun CT hnen ah a sim.\nZarhte zaan cu, Phun Hnam Zaan tiin tuah a siih lai nunphung, laam le awnmawi pholangnak ah mi 700 lenglo tluk in an tel pi ti ah thu kan dawng. Australia Federal MP, Maroondah Council Mayor, le University ih professor dangdang, AMES hotu ṭhenkhat leh Chin mi bawmtu mi dangdang pawl khal in an tel pi ve. ‘Australia ram ih miphun tete pawl ih hnam puai ah ka tel in ka feh ve ṭheunan tui zaan tluk ih ka nuam awk a um lo, hivek hnam laam hi a nuam a si, a ropi a si’ tiin Michael Sukar, Australia Federal MP cun CT palai hnenah a sim. ‘Hnam le miphun humhalh kan timi cu hivek a si, kan pupa pawl ih an rak ti dan hngilh lo ih kan ken nung hi a si, Chin Kum Thar a ropi a si’ tiin Chin mi tamsawn umnak hmun Maroondah Council Mayor Nora Lamont khal cun a sim ve. ‘ Khuangcawi, san a dotdot ih an tuah mi pawl hin mino pawl lawng silo upa pawl tiang mi a neh rori a si’ tiin Pa Thawngthuan, Brisbane , CCQ hotu cun CT a sim.\nTui ṭum ih kan Chin Kum Thar puai ihsin, kan mipi pawl ziangtluk kan lungput a ṭhangso tia a lang ih hmailam kan mino pawl hrang khalah tha a tho a si tiin Chin Kum Thar thlennak khua Melbourne Chin Community Victoria (CCV) hotu Pa Van Biak Thang Laisak cun a sim. CCV sungṭuan Pa Wesley Bawi khal cun, kan mino pawl lungrual te ih an ṭuantlangnak, kan community kan duhdawt zia pawl hi puai ihsin a lang. Hmailam khal ih cawn ding tlak event management rori a si’ tiin CT hnenah a sim.\nNi thumsung ih lehnak ah Football Volley Ball, Chinlone, Badminton, Table Tennis leh nauhak nuamawknak pawl tuah a si. A hnuailam vek in lehnak pawl cu an si.\nFootball: Brisbane vs Adelaide – Adelaide\nVolley Ball (mipa) : Brisbane vs Adelaide – Brisbane\nVolley Ball (nunau) : Adeladie vs Melbourne – Melbourne\nChinlone : Adelaide (A) vs Brisbane (A) – Brisbane (A)\nBadminton: Joseph Mawi (Melb) vs Bawite (Bris) – Joseph Mawi (Melb)\nTable Tennis: Van Bawi Lian (Melb) vs David Hmin Than Cuang (Melb) – David\nHi Chin Kum Thar football lehpan zuamanak hrang Samel Bawi Thang in a pa Saya Khaw Tin Dal hngilh lonak ah Bel a thawh ih Pi Hlawn Bawi in a u, Prof. Ro Za Thang hngilh lonak ah tiin Volley Ball leh zuamnak ih pakhatnak hrang Bel a thawh. An mah lawng silo in Hall sung ceimawinak hrang tiin Nu Van Lal Rem Ruat cun a pi le pu , Pu Than Duh le Pi Dar Hngel hngilhlonak hrang pangpar mawi thawn ceinak a nei.\nChin Kum Thar hi Australia thleng Chin (Falam) mi pawlin hmun khat ih khuahlan kan pupa nuphung kilhimnak le kan hnam nun cawmnungnak dign ruahsansannak thawn 2008 ah rak neih thok a siih kum hnih veikhat an neih mi puai sunglawi zet a si. Adelaide le Brisbane ah veikhat veve a thleng zo ih tui tum hi Melbourne ih a thlen veihnihnak a si.\nAdelaide ihsin mi 100 lenglo, Brisbane ihsin 20 lenglo leh Sydney, Golburn le hmun dangdang ih um Chin mi pawl in hi Chin Kum Thar an ra zawh tiin CT cun thuthang kan dawng.\nChin Live Concert Australia Ah Tuah


US Pacang In A Hnaṭuanpi Pawl A Kap Ciamco Ih 8 An Thi – Meifar\nMay 27, 2021 admin Leitlun 0\nMay 26 sun ah US, California, San Jose pacang kum 57 mi in a hnaṭuanpi pawl a kap ciamco ih minung 8 an thi, hliamtuar khal an tam zet. Hliamtuar pakhat ih dinhmun cu a sia tuk ih a nunnak hrang a thlaphang um.\nRalkap pawl an va thleng lohli ih amah le mah a kap thataw ti a si. An hnaṭuannak kiangte ah palik sakhan aum ih an va thleng lohli thei ruangah mi a kap that tam man lo, ralkap le palik pawl thleng lohli lo sehla cun mi a that tam zet ding ti an zum.\nValley Transportation Authority (VTA) hmun ih hnaṭuan a si ih hnaṭuantu 2,000 lenglo an um, meithal khal pakhat lawng a keng lo ih bomb khal a kengtel. Hitin a hnaṭuanpi pawl a kah laiah an inn khal arak kang, an inn sangka kiangih CCTV an zohsal ih amai urkang mi si an zum.\nInnsung ah zohman an um lo ih an innkang ruangah hliamtuar an um lo. Asinan, an inn cu umnak ding a tlak nawn lo, a kangsia thluh. A hmin cu Sam Cassidy a si ih a hnaṭuannak khal a rei ve thlang. May 26 zinglam khalah hna a ṭuan lai ih a hnaṭuanpi pawl parah thinhneg in a hrang ciamco an ti.\nA nupi hlun Cecilia Nelms in “Sam Cassidy in mizia pahnih anei, a mood a fuh caan ahcun miṭha tuk a si. Asinan, a thinheng caan ahcun a aa thluh, inn ara thleng tinten a hnaṭuanpi le an pu parih a thinheng thu a rel ringring.\n“Midang cu hnaṭuan awlte an ṭuan, kei cu hnaṭuan har ka ṭuan tin a phunciar ih keimah par tiang ah a thinheng. A hnaṭuanpi pawl that a cak thu khal a rel ṭheu nan a tuah ngam ngaingai ding ti ka rak zum dah lo, tutiang a tuah hrih lo. Tui thil a thleng hlan tiang..” tin tualsung thuthang hnenah a sim. An nupa an ṭhenawknak a rei zo.\nṬuanvo neitu pawlin Sam Cassidy in a hnaṭuanpi pawl a thatnak san ngaingai thei dingin an zingzoi rero lai ih an inn urkangtu khal an zingzoi lai.\nPresident Joe Biden khalin khuahar innsang pawl hnenah tuarpinak a langter ih “Innsang 8 cu sungkimten an um thei nawn lo. An fate, an nulepa, an nupi le pasal pawlin an tlung ding caan an hngak nawn lo ding, hngah ding an nei nawn lo. An u le nau, hnaṭuanpi pawl cu riahsia in an ṭap rero…” tin a tarlang.\nRalkap Pawl Thawn An Doaw Ih Ni 2 Hnu Lawngah A Ruang An Hmu, A Nupi Naupai Lai A Thihsan


Author: Goltill Yozshushicage\nSavings and Loan Crisis: Akses WiFi percuma disediakan di kawasan awam. A dang fala sungtla an sawm mi cu Zubui a si. It features a large garden with views towards the Julian Alps.\nIa menawarkan tempat penginapan berhawa dingin dengan akses WiFi percuma. WiFi access is free. Yes, There Is a Solution!\nKanmah pulpak, insang, khua le ram, miphun, pengsungah a thlengmi, a cangmi parah midang mawhsiatnak kan ban a cu, kanmai thuanthu cu kanmai liangparah suangin ke kan kar a cu. Zubui fala nu cun dingih hla a theih cun a lung a awi tuk i a lungawi in Zu khawn kiangah a hni rero. Semua bilik adalah berhawa dingin dan mempunyai balkoni atau teres. Free Wi-Fi is available. Ni in Cangcel fala mawi nal zerzi a run em that ruangah Ni-Iang cu ni parah a lung a awi thei lo, a thin a heng.\nCun khatlamah, Kaiin cu that tahrat in Absolom cawimawi ciamco khal umze nei lo asi. Thansohnak hrang thupi zet thil pahnih: Midang mawhsiatnak in siatnak dang a thleng dingmi a kham lo lawng dinggin loin kan telefa pawl lungput a siatsuah theh. Ia menikmati kedudukan tinggi di Strunjan Nature Park, kira-kira meter di atas paras laut. Kami meneliti setiap ulasan dan kesahihannya sebelum menerbitkan ulasan di laman Booking.\nMasukkan alamat emel anda dan kami akan hantar anda tawaran terbaik kami Langgan! Kan zumnak thuken, Bible in a zirhmi kan zohsal a cu. Culai fangah tappawn vutdup sung i sin Artidahte kha a hungpuak i Sava i mit a hun peh ngah.\nSemua Hak Cipta Terpelihara. Dj wale dingij cartoon in hindi. Tetamu kami akan ke tempat penginapan dan menilai beberapa faktor seperti – adakah biliknya bersih?\nKhuahlanah Sabekin khuang a cawi ih Vanzuang anzaten khuangcawi lam cu an ra zawh ciamco. Cuilakah Vapualin a thla khat lam lawng a khawn kha an hmu. Sava a dintin i, Arpi in a hun hler duaido.\nA tuah kel in a tuah thotho, inn tinah a vak ih sava siatvatnak a sim vivo. Daftar masuk Daftar keluar. Khua a rung sim ngah in an zu innakih sin an tin tlang. Cuvek thotho dibgin hruaitu tha cu kan camriam rero dingah Pathian in inpek dah lo ding.\nIt offers rooms with balconies, bathroom, phone, sat TV and possibility for internet connection. Cuvek thothoin Arte dang pawl khalin, an vawih suak thu a nui hnenah an sim hai dinhin, an nu khal cun thiai titen dimten vawih dingin a simih a sim vek cun a fa le pawl cun thiai tiah dim ten an thawh hai. Cuisin Sumbuh le Cepa cu an to aw ciamco thlang.\nA keuh thei lo mi Artidahte savq te lawng a tan ta.\nKhrihfa kan sinak kum kan kim zo. Ia menawarkan bilik-bilik yang berperabot moden dengan akses WiFi percuma. Ia menawarkan parking peribadi percuma dan internet percuma di semua bilik. Ar fate pawl cu a nu in a thla hnuai ah a uap ih a awp hleenhli.\nMasukkan alamat emel anda dan kami akan mengirim pautan untuk set semula kata laluan. It offers comfortable rooms with light furniture and free WiFi access. It offers spacious and stylish en suite rooms with balconies overlooking the Adriatic sea. Vila Triglav on Pokljuka is surrounded by a lush garden. Cuisin zanmeng tlangval le mizapi pawlin Cepa a thi ti an thei thlang. Lake Bled is 2 km from the property.\nWe can offer you 16 double rooms, 4 apartments and 2 luxurious apartments. Tuihlan kum ah laimi pawl cu nithlaknak lam milai pawl westerners pawl ih tuihlan kum reizo dinhmun ah kan ding.\nReinawn an hawlnan an hmu thei lo. Bible in milai nun thurampi in zirhmi panga kan nunpi a cu tuk zo. Khrihfa kan sinak um a kim hnu ah dingfelnak a tlaniam sinsin, khat le khat upat awknak, hruaitu upat tihzahnak, ram le miphun hrang tuanvo laknak, farah zawnzai harsa bawmbawinak, tvp, thatnak lam kan tlasam sinsin. Pilih bahasa yang anda suka. Tikhing tlangval pakhatin Zubui cu a ngai ih hitin hla a leh: Ia menawarkan bilik-bilik yang cerah dengan lantai kayu, peti sejuk, dan penghawa dingin.\nA falanu emthattu asi ruangah a hua tukih tu tiangin Ni-Iang timi ramsa cu thing parah um in ni lam hawi duh lo in a kualaw ngelngel lan ta. Cuisin Arte cun a vawih cu thiai tiin a vawih.\nShooter by Paramount Movies Digital Download.


“Bawipa Na Duh Ahcun” 26 June 2020 | Radio Veritas Asia\nfr_peter_zin_27.6.2020.png (387.38 KB)\n“Bawipa Na Duh Ahcun”\nRVA Falam Service a ngaitu Bawi Khrih ah duhdawtmi nu le pa, u le nau pawl, Bawipa ih pek mi hnangam daihnak cu nan zate hnenah um ringring hram seh. Tuni 2020 June 26, Tlawngkai ninga ni ih kan siar ding mi Gospel thawn pehpar in thla kan cam tikah Pathian duhnak maw, kan mah duhnak hi a thupi sawn in kan ret timi kan ruat tlang ding in ka lo sawm. Kan siar dingmi Gospel cu Matthai 8:1-4 tiang a si ih, tlangpar ih thuzirhnak tiih kawh mi Matthai 5 -7 a ṭheh in Bawi Jesuh cu tlangpar ih sin a ṭum ih miphaar pakhat a dam ter nak thu asi. Pathian ṭongkam Gospel kan ngai ta hrih pei.\n1. Jesuh cu tlangpar ihsin a rung ṭum ih mitami in an thlun.\n2. Cule miphaar pakhat a hnenah a ra ih a hmaiah a khukbil in a kun ih, “Bawipa, na duh ahcun i damter thei a si,” tiah a ti.\n3. Jesuh cun a hei dawh ih a tham hnuah, “Ka lo damter ding, atu ihsin thiang thlang aw,” tiah a ti. Hmakhat teah cupa cu a dam.\n4. Cule Jesuh in, “Ngai aw, hi thu hi zohman sim hlah; asinain puithiam hnenah va feh vurvo awla amah in rak lo zoh seh. Cun na dam zo a si, tiih mizapi theih dingah Moses thupekmi vekin thawinak va pe aw,” tiah a ti.\nBawipa ih Thuthangṭha a si.\nA hmaisa ah miphaar pa ih zangfah dilnak asilole a thlacamnak kan zoh hmai sa ta hrih pei. Pathian hnen ih kan duh mi kan dil tik ah, thla kan cam tikah a thupi zet mi cu thinlung tang dornak le zumnak hi a si. Bawi Jesuh hnen ah damnak duh ih a pan tu pawl kan zoh tik ah zumnak le tangdornak thawn an pan ṭheu ti hi kan hmu ṭheu. Himi miphar pa tla cu Jesuh a zum ruangah a pan ih, tangdornak thawn a hmai ah khuk a bil in a kun ti kan hmu. Cumi lawng si lo in miphaar pa ih ṭongfang hi ka duh zet mi pakhat a si. Cumi cu ziang a si tile Bawipa na duh ahcun i dam ter thei a si a ti. Himi thu hi Marka le Luka sung khalah a um ih cu nah pawl ah cu, “na duh ahcun i thiang ter thei,” a ti. Miphaar pa a dam le a thiang zo ti cu a bang aw mi si ko ih. Hitawk ah a cuangce ih ka duh zet ka timi cu “Bawipa na duh ah cun” timi ṭong fang te hi a si. Siangbawi Ordination ka ngah lai khal ah “keimah duhnak vek si lo in nangmah duh nak vek siseh,” ti ih Bawi Jesuh ih a thlacamnak te kha ka motto ah ka hril asi. Ziangruangah tile keimah duhnak vek in ka feh le, keimah duhnak vek in thil a cang a si le thil ṭha lo tam pi a suak thei ti ka thei ih Bawipa ih duhnak hi a ṭha sawn ringring ti ka zum ruangah a si. Thla kan cam tik ah mah i duhnak lawng kha ruat si lo in Bawipa ih duhnak kha pakhat nak ah kan ret thei ding hi a thupi zet mi a si. Bawi Jesuh ih in zirhnak pawl khal ah kan zoh a si le Pathian duhnak kha pakhat nak ah ret ding ah in zirh ringring a si. Thlacamnak in zirh tik khalah “Vancung ih na duhnak a kim ban tuk in hi leitlun khal ah run kim ter aw,” tiah cam dingin in zirh. Cun a mah rori in Gesmani hmuan sungah a Pa hnenah thla acam tikah a mah duhnak a sim hmaisa ih a net nak ah cu ‘keimah ih duhnak vek in si lo in nangmah ih duhnak vek in si ko seh” tiah a cem ter a si. Tuni kan siar mi Gospel sungih miphaar pa khal in “Bawipa, na duh ahcun i dam ter thei a si,” a ti. Kan nih in thla kan cam tikah le ziangziang kan tuah tik khalah Bawipa duhnak vek in si seh kan ti thei dingah a thupi zet mi cu: ka ruat mi, ka duh mi hnak in Bawipa duh mi a ṭha dueh, Bawipa duhnak hi a ṭhabik ti kan zum taktak cu a ṭul ding a si. Hiti ih ka ti tikah kan dil mi vek ih linglet in a cang ringring ding ti nak a si lo. Nangmah in na u nau pa hell ram ih a tlak lo ding na duhnak hnak in Pathian in na u nau pa hell ram ih a tlak lo ding kha a duh sawn a si. Mi sual pakhat sual sir ding na duh nak hnak in Pathian in a mah sual sir ding kha a duh sawn a si. Cu vek thotho in thil ṭha kan duh kan ruat mi pawl hnak in Pathian in ṭha sawn in a duh, a ruat a si. Himi pawl ṭha te in kan thei kan zum lawng ah “Bawipa na duh a si ah cun” kan ti thei ve ding asi. Bawipa in ‘dil uh’ in ti ruangah kan thiam tawk le kan thei tawk in cu dil ding ṭuanvo le a-khuinh-a-yi cu kan nei ve a si.\nCun miphaar pa ih a dil vek in Bawi Jesuh khal in ka lo dam ter ding, ka lo thiangter duh a si, thiangthlang aw a ti ih a dam ta. Hitawk ah Bawi Jesuh ih thinlung le ruahnak thawn peh par in mal lai sim bet ka duh. Miphaar pa hnen ah ‘zo hman va sim hlah’ ati. Hiti ih a ti tikah thukham pek mi vek ih a simmi si lo in Jesuh in a thilṭha tuahmi, mangbangza a tuah mi kha tu san ih thilṭha kan tuah mi kan lang ter ṭheu mi vek kha a duh lo sawn ruangah a si. Ziangruangah tile mitam pi in thinglamtah phurin a mah thlun le a zirhmi pawl thlun hnak in mangbangza a tuah mi hmu duh le ngah duh ruangah a mah thlun an duh thei ruangah asi. Bawi Jesuh cuh mangbangza hmu duh le dam duh men ruang ih a mah thlun hnak in thinglamtah phur in le dingfelnak hawl in a mah thlun kha a duh sawn a si. Bawipa ih duhnak a hawl thiam tu le a thlun thei tu si thei dingin Bawipa in in thluasuah cio hram seh.\nPeter te in ziangtin nga tam pi an ngah


Thlirnak Le Hmuhdan Archives - Page 17 of 18 - Chinland Today Media\nThlirnak Le Hmuhdan\nLaimi Politics Hrang Thlir Cuannak\nKawlram Politics Rolung Oway Magazine: Laimi Politics Hrang Thlir cuannak By Phun Hram Awi Kawlram politics thuanthu sungah rolung pakhat a simi magazine pakhat cu Oway magazine a si. Hi Oway magazine hi Kawlram politics thuanthu ah rolung a sinak cu thuhla phunhnih a telkop. A pakhatnak cu hi Oway magazine ih editor cu Kawlram zalennak pabik Bogyoke Aung San […]\nby CT Media ·\tSeptember 8, 2012 ·\nA Rak Hlomi Nikhat Thlirsalnak Anthony B. LianThang THUHMAIHRUAI Kan Bible kan siar tik ah thil danglam zet pakhat kan hmu thei mi cu; “13A ti vekin Israel mi pawl in an ral pawl an neh thluh hlan lo ni cu a ding ih thlapi cu a cawl ngaingai. Hi thu cu Jashar Cabu sungah an ngan a si. Ni […]\nChin Common Language hi kan rak nei dah maw?\nChin Common Language hi kan rak nei dah maw? H. Sui Lian Mang 1. 1922, Mirang san laiah J. H. Cope cu Chin Hills ah tlawng lam tuanvo neitu bik a rak si ih Maymyo Conference ah Chin State ih zir ding mi cu Laizo tong si dingin tuh a rak bur ih nemhnget zo mi a si. Cutiin Laizo […]\nHnamtenau Pawl le State Budget II\nBurma Ram Feh Dan Ding Part XXXII Dr. Runbik Taithio Hnamtenau Pawl le State Budget II Leilugtlun ah hin ram pakhat le pakhat khal sum le pai cuhaw i buai a si theu ih, cutih vek in ram pakhat sung khal ah state pakhat le pakhat maw, state acozah le central a cozah maw khal cu sum cuh aw […]\nby CT Media ·\tAugust 13, 2012 ·\nZothimtlak le Mipi Authawm\nChin mipi ih tuah mi Zothimtlak (Person of the year) hi 2003 ihsin rak pek thok a si. Chin Community, USA (CCUSA) le Lailun Foundation kom ih hmalaknak a siih 2011 ihsin Chin Media pawlin an telpi. Zohthimtlak laksawng Chin mipipawl ih kan tuah ruangah thiltha tuahnak le zohthlimtlak ngaingai ih cangvaihnak kan uar sinsin, a thatnak simcawk ding […]\nby CT Media ·\tAugust 8, 2012 ·\nAUNGSAN in CHIN A HMUHDAN\nAUNGSAN in CHIN A HMUHDAN Pu No Than Kap Kawlram in zalennak a ngah tikah ziangvek Danhrampi (Constitution) kan hmang ding ti thu ah Phah-Sah-Pah-Lah, Anti-Fascist People’s Freedom League (AFPFL) party cun nasaten an reltlang. An harsatnak bik cu Tlangparpawl ziangvek dinhmun in ret an si ding, ti thu ah a si. Hi thu ah Gen. Aung San cun AFPFL […]\nby CT Media ·\tJuly 16, 2012 ·\n(Education System in the U.S.A. for Chin Refugee) By Za Mang U.S cu mahte cang-ai khawrh (individualism) ram asi ruangah Kawlram vekin tlawng system pakhat lawng a um lo. Cozah/Public tlawng, Private tlawng le Home school tin a phunphun a um. Sumpai lam cu a cozah in a bawm nan State/Pi-ne pakhat cio in an duh dan in policy […]\nby CT Media ·\tJuly 11, 2012 ·\nSalai M An Duai Pang Maw Awttha hrilnak ih pakhatnak ngah ringring cu ka si dahlo. Nawmnak hmunih hlasak dingih zangfah dilih sawmmi khal cu ka si dah cuanglo. Biak inn ah ka hlasak ngai duh ruangah mi khawm an phurphah ciamco ding zumnak thawn hlasak ding an thiah mi khal ka si dah kello. Hlasak lam ih pumcawm ding […]\nby CT Media ·\tJuly 8, 2012 ·\nRakhine Pine Ih Buainak Rehlam A Pan Lo : Thlirnak\nRakhin Pine ih Muslim le Budish pawl buainak cun rehlam a pan thei hrihlo. Kan dung tlawngkai ninga ni ihsin an buai thok ih mi 25 lenglo an thi zo. Hi biaknak pahnih hi hlanlai san ihsin rak ngaih awlo an siih tusan tiangin cui an thuanthu cu rawn zawh peh vivo in tui dinhmun tiang a ra thlennak cu […]\nby CT Media ·\tJune 13, 2012 ·\nTaktak te’n nunau pakhat dinhmun ih a harsatzia in theipi lo a si. Ka sim rel thluh thei lo. Simfiang thluh ding khalin a mawi fawn lo. Asinan, nunau ka sinak cu veikhat te hman ‘ka siaraw’ ka ti aw dah lo ding. Asinan ka mangbangnak cu tlangval pawl hin falapawl parih thinlung an neih daan sawn hi a si. […]\nby CT Media ·\tMay 29, 2012 ·


Newin in thuneihnak a rak lak lai hrawng - The Chin TImes\nNewin in thuneihnak a rak lak lai hrawng\nRalkap in kan ram a run uk veten Pu Zahre Lian cu Falam tlung dingin Ne Win a dil. A dil vekin a tlungih amai’ umnak ding inn le lo cu Pathangkhan veng, Falam ah a hung sak. A sak lai ahcun midang inn sang in a rak um. Ram le miphun hrang ih a pekawktuk ruangah amai’ innsang hrangah ruat man loin a rak um phah.\nFrance, Ambassador (1964-1969);\nCan rei lo te sungcu Falam ah a um. Asinan, Yangon ihsin cakuat a ngahih a rang theibikin Yangon ah a suk thla. 1964 kum lai hrawngah France ram ih ram palai (ambassador) va ?uan dingin Ne Win in a dil. France ram khawlipi Paris cu December 1964 ah an va thlengih a rang thei bikin France President Charles de Gaulle a va tawn lawng hman si loin ram palai hna?uan peknak zung ca (credentials) a pe. Ambassador ahhi phun 11 in ?hen a siih, Pu Zahre Lian hi Ambassador Extraordinary and Plenipoteniary (Highest) a si. Ramkawm kumpi in Pu Zahre Lian cu ambassador hmuahmuah lakih sangbik sinak thawn palai an ?uanter. Paris ih a um laiah rilte peng nat (appendix) in a thizikte. Paris ih Embassy innpi cu a va rem ciamco ih?hazet ah a cang.\nParis ih um cingin Holland (Netherland) ram ah palai ?uan dingin kan ram kumpi in a fial, asancu midang fial ding an theih lo ruangah a si. Holland ramih thu neitu bik cu Queen Juliana a siih upatnak ah a va tawng lohli.\nKan ram in midang a kuat thei lo ruangah Pu Zahre Lian cu Paris ah um vek thotho si in Spain ah Ambassador hna va ṭuan dingin an fial lala. Spain Emperor a va tawng, Spain ah Burma Embassy a um hmaisabik kum a siih Emperor cu a lung a kimzet. Paris ihsin kumkhat ah veikhat tal cu Spain ah a va feh ringring, a ṭul caan deuh le veikhat hnakih tam a va feh.\nPu Zahre Lian; Lai Nunaupawl Hrangah


Taanlaih le NU pawl - Chinland Today Media\nMay 10, 2009 7:55 am·0 comments\nBawipa nan Pathian a simi Keimah ih thupek bangtuk in, nan nu le nan pa cu upat uh;\ncuti cun nan lamzin a tluang dingih ka lo pekmi ram ah reipi nan nung ding. – Daan. 5:16\n– 2Siangpahrang 10-12\n– John 1:29-51\nTlawng sayama pakhat in phunkhat tlawngta pawl kha taanlaih (magnet) timi thir-hnuk ih thu le a hnattuan thei daan a zirh. A thaisun ih camipuai ah, “Ka hmin cu cafang 6 a um ih M in a thok. Thil ka hnuk thei. Zo ka si? tiah a sut hngai tikah, zakhat sungah sawmnga (50%) in mother (nu) tiah an let ttheh. Sayama cu a mang a bangzet.\nA si, thir-hnuk in inn sungih lehnak le hnipuan thilri tampi a hnuh theimi hnakin NU pawl in tamsawn an hnuk thei. Ttuan duhnak thinlung an neih a si ahcun innsungsang hnattuan hnakih sang sawn ttuan dingih kawh an si.\n“Nu ttha” cu a innsang mi pawl a duhdawt ih an si vekin a cohlang hngai. A humhim hngai ih a theihthiam sak hngai. A faa le ih sim duhmi thu a ngai sak hngai, a hnem hngai ih duhdawtnak thawn a pom hngai. Zumtu nu cun Jesuh Khrih cu i Runtu a si tiah pom dingin a faa le zirh cu a nom awknakbik a si.\nCuvek nu pawl cu kum khat ih nikhat Nu Ni (Mothers’ Day) lawngah si loin nitin te’n upatnak co tlak an si. Cuih upatnak cu ttongkam lawng si loin tuahnak thawn langter ding a si.\nPathian pekmi leitlun thil hmuahhmuah lakah,\nThil dang hnakih saangbik pakhat a um;\nCumi cu a sunglawimi man siar thei lo laksawng,\nDuhdawtu Khristian NU pawl an si.\nPathian mi Nu pawl cu tthanglian dingih a lo cawmtu lawng an si lo,\nPathian hnenah a lo thlenpitu khal an si.


Journalist Mratt Kyaw Thu cu raltlan dinhmun in Germany cozah in cohlang duh lo | Falam Online Media\nJune 2, 2021 June 2, 2021 Ni Hnem Sung\t0 Comments\nLeitlunhuap hminthang Myanmar Journalist Mratt Kyaw Thu cu Germany cozah in raltlan dinhmun in a humhim duhlo ruangah Spain ram lam ah beunak hawl in a thleng fel zo tiah theih a si.\nAnih hi kum 30 lawng a si lai nan ralram ah thuthang lakin huaisen zetih cangvai ṭheutu a si ih thudik dinpi in teimak huaisen zetih hna a ṭuan nak theihpi in AFP sunloihnak Kate Webb award rak dong dahtu a si.\nJournalist pakhat dinhmun in Unity Weekly Journal ah 2010 in hna a ṭuan thok ih Frontiermyanmar, Mizzima, The Myanmar Times le Myanmar Now tvk khalah a ṭuan pehzom ih, atuah Spanish news agency EFE thawn hnaṭuan tlang an si.\n"More than 80 journalists have been arrested in Myanmar since the coup that overthrew the democratic government of Aung San Suu Kyi"\nJournalist Mratt Kyaw Thu arrives in Madrid after escaping Myanmar(EFE)https://t.co/2i9EVNszOM\n— Usance Interest (@InterestUsance) June 2, 2021\nMyanmar kumpi cozah thuneihnak latu SAC ralhraang ih warrant suahmi ah telve in rampi a suah san ih Germany ah thla khat zik a um hnu, humhimnak an pe duh lo ruangah Spain ram lam ah beunak hawl in a fehtlang tiah theih a si.\nSpain ram ih Mratt Kyaw Thu hnaṭuanpi mipakhat cun “SAC ralhraang in thuthang diklo thehdarhtu tiah puh in April 5 ah kaihtheihnak warrant an suah. Yangon ah zaankhat hnu zaankhat riahnak thleng vivo in a um hnu ah rampi suahsan tumin Border ah zarhteel in a um.”\n“Myanmar ramhnen ih Spanish Embassy le EFE tawlrelnak in Europe tlawng theinak Visa a ngah ih raltlan dinhmun in Spain ram ah beunak a hawl tum.”\n“Germany, Frankfurt ih thlakhat zik a um ah raltlan dinhmun in humhimnak a dil nan an pe duhlo ruangah June thlathok ah Spain, Madrid khawlipi ah a ra lan sal” a ti.\nMratt Kyaw Thu cu ASEAN meeting ih Min Aung Hlaing fehtum thu le Vanzam a to dingmi tiang rak pholang hmasabiktu a si ih, Singapore in Myanmar ram ah a thupten Vanzam Sii an phur lut ṭum khalah Reuters in pholang hlanpi ah amah in a rak pholang thluh zo.\nMyanmar cozah thuthup phuangtu ti`n mipi ih suanvawr zetmi a si ih, atu ah Spain ram ah a um nan rampi buai thu thawn pehpar in thuthang ka ngan pehzom vivo ding a ti.\nMratt Kyaw Thu beunak hawl thu ah Germany in ziangruangah humhimnak a pe duh lo timi le Spain cozah in a cohlang ding maw dinglo ti cu thufelfai a suak lo.\n← Ni 3 sung ah Chin ramkulh pengṭhen 2 ah CDM tuah thar palik 22 um\nRaldo zir duh hrangah NUG in pehtlaih nakding Pholang →